ai4bharat/Pralekha huggingface dataset:
ਕਬਾਇਲੀ ਮਾਮਲੇ ਮੰਤਰਾਲਾ
ਅਬਕੀ ਹੋਲੀ ਟਰਾਈਬਸ ਇੰਡੀਆ ਵਾਲੀ! ਟਰਾਈਬਸ ਇੰਡੀਆ ਨੇ ਆਪਣੇ ਵਿਸ਼ੇਸ਼ ਹੋਲੀ ਸੰਗ੍ਰਿਹ ਵਿੱਚ ਆਕਰਸ਼ਕ ਕਬਾਇਲੀ ਉਤਪਾਦਾਂ ਨੂੰ ਪ੍ਰਦਰਸ਼ਿਤ ਕੀਤਾ ਹੈ
ਹੋਲੀ ਦਾ ਰੰਗਾਰੰਗ ਤਿਉਹਾਰ ਜਿਵੇਂ ਜਿਵੇਂ ਨਜ਼ਦੀਕ ਆ ਰਿਹਾ ਹੈ, ਦੇਸ਼ ਦੇ ਕੋਨੇ - ਕੋਨੇ ਵਿੱਚ ਇਸ ਉਤਸਵ ਦੀ ਧੁੰਮ ਮਚੀ ਹੋਈ ਹੈ, ਅਜਿਹੇ ਵਿੱਚ ਟਰਾਈਬਸ ਇੰਡੀਆ ਨੇ ਆਪਣੇ ਆਕਰਸ਼ਕ ਅਤੇ ਵਿਆਪਕ ਪ੍ਰਕਾਰ ਦੇ ਕਬਾਇਲੀ ਉਤਪਾਦਾਂ ਨੂੰ ਨਵਾਂ ਰੂਪ ਦਿੱਤਾ ਹੈ। ਇਸ ਦੀ ਸੂਚੀ, ਦੁਕਾਨਾਂ ਅਤੇ ਵੈੱਬਸਾਈਟ ਦੇ ਭੌਤਿਕ ਨੈੱਟਵਰਕ ਦੋਹਾਂ ਵਿੱਚ ਹੋਲੀ ਦੇ ਤਿਉਹਾਰ ਲਈ ਵਿਸ਼ੇਸ਼ ਉਤਪਾਦਾਂ ਦਾ ਭੰਡਾਰ ਇਕੱਠਾ ਕੀਤਾ ਗਿਆ ਹੈ ।
ਪੁਰਸ਼ਾਂ ਅਤੇ ਮਹਿਲਾਵਾਂ ਲਈ ਰੰਗੀਨ ਕੁੜਤੇ, ਵੱਖ-ਵੱਖ ਪ੍ਰਕਾਰ ਦੀ ਬੁਣਾਈ ਅਤੇ ਸ਼ੈਲੀਆਂ ਵਿੱਚ ਬੰਡੀ , ਸਾੜ੍ਹੀਆਂ, ਵੱਖ-ਵੱਖ ਪਰੰਪਰਾਵਾਂ ਜਿਵੇਂ ਮਹੇਸ਼ਵਰੀ, ਚੰਦੇਰੀ, ਬਾਗ, ਕਾਂਥਾ, ਭੰਡਾਰਾ, ਟਸਰ, ਸੰਭਲਪੁਰੀ ਅਤੇ ਇਕਤ ਵਿੱਚ ਪਹਿਰਾਵੇਂ ਅਤੇ ਸਟਾਲ ਹੋਲੀ ਸੰਗ੍ਰਿਹ ਦਾ ਇੱਕ ਹਿੱਸਾ ਹੈ। ਸੰਗ੍ਰਿਹ ਵਿੱਚ ਕੁਦਰਤੀ , ਹਰਬਲ ਉਤਪਾਦ ਜਿਵੇਂ ਜੈਵਿਕ ਗੁਲਾਲ , ਜੈਵਿਕ ਸਾਬੁਣ, ਸ਼ੈਂਪੂ , ਹਰਬਲ ਤੇਲ ਅਤੇ ਪੈਕ ਸ਼ਾਮਿਲ ਹਨ। ਸ਼ਰਬਤ, ਸਕਵੈਸ਼, ਸੁੱਕੇ ਮੇਵੇ ਜਿਵੇਂ ਕਾਜੂ ਅਤੇ ਸ਼ਹਿਦ ਦੀਆਂ ਕਈ ਕਿਸਮਾਂ ਇਸ ਵਿਸ਼ੇਸ਼ ਸੰਗ੍ਰਿਹ ਦਾ ਇੱਕ ਹਿੱਸਾ ਹਨ । ਜੈਵਿਕ ਰੰਗ ਅਤੇ ਸੁੱਕੇ ਮੇਵੇ ਅਤੇ ਹੋਰ ਸਨੈਕਸ ਰੱਖਣ ਲਈ ਵੀ ਡੋਕਰਾ ਸ਼ਿਲਪ ਪਰੰਪਰਾ ਵਿੱਚ ਸੁੰਦਰ ਦਸਤਕਾਰੀ ਵਾਲੇ ਕਟੋਰੇ ਉਪਲੱਬਧ ਹਨ ।
ਟਰਾਈਬਸ ਇੰਡੀਆ ਦੇ 130 ਆਊਟਲੇਟਸ ਅਤੇ ਈ-ਕਾਮਰਸ ਪਲੇਟਫਾਰਮ  ਕਈ ਪ੍ਰਕਾਰ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰ ਰਹੇ ਹਨ। ਇੱਕ ਆਦਰਸ਼ ਵੰਨ-ਸਟਾਪ ਡੈਸਟੀਨੇਸ਼ਨ, ਟਰਾਈਬਸ ਇੰਡੀਆ ਦੀ ਸੂਚੀ ਵਿੱਚ ਵਰਤਮਾਨ ਵਿੱਚ ਦੇਸ਼ ਭਰ ਦੇ ਆਦਿਵਾਸੀ ਉਤਪਾਦ ਸ਼ਾਮਿਲ ਹਨ। ਇਹ ਕੁਦਰਤੀ ਉਤਪਾਦ, ਹਸਤਸ਼ਿਲਪ ਅਤੇ ਖੱਡੀ ਦੋਹੇਂ ਕਬਾਇਲੀ ਜੀਵਨ ਦੇ ਤਰੀਕਿਆਂ ਨੂੰ ਪ੍ਰਦਰਸ਼ਿਤ ਕਰਦੇ ਹਨ ।
ਕੁਦਰਤੀ ਅਤੇ ਰੋਗ ਪ੍ਰਤੀਰੋਧਕ ਵਧਾਉਣ ਵਾਲੇ ਕਬਾਇਲੀ ਉਤਪਾਦ ਜਿਵੇਂ ਜੈਵਿਕ ਹਲਦੀ , ਸੁੱਕਾ ਆਂਵਲਾ, ਜੰਗਲੀ ਸ਼ਹਿਦ , ਕਾਲੀ ਮਿਰਚ , ਰਾਗੀ , ਤ੍ਰਿਫਲਾ, ਅਤੇ ਮਸਰੀ ਦੀ ਦਾਲ , ਮੂੰਗ ਦਾਲ , ਉੜਦ ਦਾਲ , ਸਫੇਦ ਬੀਨਸ ਅਤੇ ਵਾਰਲੀ ਸ਼ੈਲੀ ਜਾਂ ਪੱਤਾਚਿਤਰ ਦੀ ਪ੍ਰਾਚੀਨ ਕਲਾਕ੍ਰਿਤੀ ਵਿੱਚ ਡਲੀਆ ਵਰਗੇ ਉਤਪਾਦ ਇੱਥੇ ਉਪਲੱਬਧ ਹਨ । ਡੋਕਰਾ ਸ਼ੈਲੀ ਵਿੱਚ ਦਸਤਕਾਰੀ ਕੀਤੀ ਗਈ ਜਵੈਲਰੀ , ਉੱਤਰ ਪੂਰਬ ਦੇ ਵਾਂਚੋ ਅਤੇ ਕੋਂਨਯਾਕ ਜਨਜਾਤੀਆਂ ਦੇ ਮਣਕਿਆਂ ਦੀ ਮਾਲਾ , ਸਮ੍ਰਿੱਧ ਅਤੇ ਚਮਕੀਲੇ ਪਹਿਰਾਵੇਂ ਅਤੇ ਸਿਲਕ ਉਤਪਾਦ; ਰੰਗ - ਬਿਰੰਗੀਆਂ ਕਠਪੁਤਲੀਆਂ ਅਤੇ ਬੱਚਿਆਂ ਦੇ ਖਿਡੌਣਿਆਂ ਤੋਂ ਲੈ ਕੇ ਪਾਰੰਪਰਿਕ ਬੁਣਾਈ ਜਿਵੇਂ ਡੋਂਗਰਿਆ ਸ਼ਾਲ ਅਤੇ ਬੋਡੋ ਬੁਣਾਈ ; ਧਾਤ ਸ਼ਿਲਪ ਤੋਂ ਲੈ ਕੇ ਬਾਂਸ ਦੇ ਉਤਪਾਦਾਂ ਤੱਕ ; ਇਨ੍ਹਾਂ ਸਾਰਿਆਂ ਨੂੰ ਟਰਾਈਬਸ ਇੰਡੀਆ ਤੋਂ ਪ੍ਰਾਪਤ ਕੀਤਾ ਜਾ ਸਕਦਾ ਹੈ ।
ਕਬਾਇਲੀਆਂ ਉਪਜ ਅਤੇ ਉਤਪਾਦਾਂ ਦੀ ਮਾਰਕੀਟਿੰਗ ਅਤੇ ਵਿਕਾਸ ਰਾਹੀਂ ਆਜੀਵਿਕਾ ਨੂੰ ਹੁਲਾਰਾ ਦੇਣ ਅਤੇ ਆਦਿਵਾਸੀਆਂ ਨੂੰ ਸਸ਼ਕਤ ਬਣਾਉਣ ਦੇ ਆਪਣੇ ਯਤਨਾਂ ਦੇ ਤਹਿਤ , ਟਰਾਈਫੇਡ ਟਰਾਈਬਸ ਇੰਡੀਆ ਨੈੱਟਵਰਕ ਵਿੱਚ ਵਿਕਰੀ ਲਈ ਆਪਣੇ ਵਿਵਿਧ ਅਤੇ ਆਕਰਸ਼ਕ ਉਤਪਾਦਾਂ ਦਾ ਵਿਸਤਾਰ ਕਰ ਰਿਹਾ ਹੈ ।
ਇਹ ਆਦਿਵਾਸੀ ਉਤਪਾਦ , ਹਸਤਸ਼ਿਲਪ ਵਸਤੂਆਂ ਅਤੇ ਜੈਵਿਕ ਉਤਪਾਦ ਦੋਵਾਂ, ਉਪਹਾਰ ਦੇ ਰੂਪ ਵਿੱਚ ਚੰਗੇ ਵਿਕਲਪ ਹਨ। ਉਨ੍ਹਾਂ ਨੂੰ ਜ਼ਰੂਰਤਾਂ ਅਤੇ ਬਜਟ ਦੇ ਅਧਾਰ ‘ਤੇ ਆਕਰਸ਼ਕ ਅਤੇ ਅਨੁਕੂਲ , ਯੋਗ ਉਪਹਾਰ ਦੇ ਰੂਪ ਵਿੱਚ ਪੈਕ ਅਤੇ ਹੈਂਪਰਸ ਦੇ ਤੌਰ ‘ਤੇ ਪੇਸ਼ ਕੀਤਾ ਜਾ ਸਕਦਾ ਹੈ । ਇਹ ਗਿਫਟ ਹੈਂਪਰਸ ਉਤਕ੍ਰਿਸ਼ਟ ਜੈਵਿਕ , ਰਿਸਾਈਕਲੇਬਲ , ਟਿਕਾਊ ਪੈਕਿੰਗ ਸਮੱਗਰੀ ਵਿੱਚ ਪੈਕ ਕੀਤੇ ਜਾਂਦੇ ਹਨ , ਜਿਨ੍ਹਾਂ ਨੂੰ ਪ੍ਰਸਿੱਧ ਡਿਜਾਇਨਰ ਸ਼੍ਰੀ ਰੀਨਾ ਢਾਕਾ ਦੁਆਰਾ ਵਿਸ਼ੇਸ਼ ਰੂਪ ਨਾਲ ਟਰਾਈਬਸ ਇੰਡੀਆ ਲਈ ਡਿਜਾਇਨ ਕੀਤਾ ਗਿਆ ਹੈ ਅਤੇ ਇਹ ਕਿਸੇ ਵੀ ਮੌਕੇ ਲਈ ਉਪਯੁਕਤ ਹੁੰਦੇ ਹਨ ।
ਰੰਗ ਅਤੇ ਖੁਸ਼ੀ ਦੇ ਇਸ ਤਿਉਹਾਰ ਲਈ ਆਪਣੇ ਨਜ਼ਦੀਕੀ Tribes India outlet or Tribesindia.com ਵੈੱਬਸਾਈਟ ਨੂੰ ਵੇਖੋ ।
ਅਬਕੀ ਹੋਲੀ ਟਰਾਈਬਸ ਇੰਡੀਆ ਵਾਲੀ! # ਵੋਕਲ ਫਾਰ ਲੋਕਲ ਯਾਨੀ ਸਥਾਨਿਕ ਉਤਪਾਦ ਲਈ ਮੁਖਰ ਬਣੋ # ਕਬਾਇਲੀ ਉਤਪਾਦ ਖਰੀਦੋ।
ਟਰਾਈਬਸ ਇੰਡੀਆ ਆਊਟਲੇਟਸ ਦੀ ਸੂਚੀ
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਭਾਰਤੀ ਵਿਗਿਆਨਕਾਂ ਨੇ ਅਜਿਹੇ ਪਦਾਰਥਾਂ ਦੀ ਖੋਜ ਕੀਤੀ ਹੈ ਜੋ ਮਕੈਨੀਕਲ ਨੁਕਸਾਨ ਦੀ ਸਵੈ-ਮੁਰੰਮਤ ਕਰਦੇ ਹਨ
ਨਵੇਂ ਪਦਾਰਥਾਂ ਨਾਲ, ਜਲਦੀ ਹੀ ਇਹ ਸੰਭਵ ਹੋ ਸਕਦਾ ਹੈ ਕਿ ਪੁਲਾੜ ਯਾਨਾਂ ਆਦਿ ਵਿੱਚ ਵਰਤੇ ਗਏ ਇਲੈਕਟ੍ਰੋਨਿਕ ਉਪਕਰਣ ਨੁਕਸਾਨੇ ਜਾਣ 'ਤੇ ਖੁਦ ਹੀ ਠੀਕ ਹੋ ਸਕਣ। ਵਿਗਿਆਨਕਾਂ ਦੁਆਰਾ ਹਾਲ ਹੀ ਵਿੱਚ ਵਿਕਸਿਤ ਪਦਾਰਥ ਮਕੈਨੀਕਲ ਟੱਕਰ ਦੁਆਰਾ ਉਤਪੰਨ ਹੋਏ ਇਲੈਕਟ੍ਰੀਕਲ ਚਾਰਜ ਦੀ ਸਹਾਇਤਾ ਨਾਲ ਆਪਣੇ ਮਕੈਨੀਕਲ ਨੁਕਸਾਨ ਦੀ ਮੁਰੰਮਤ ਕਰ ਸਕਦੇ ਹਨ।
ਉਹ ਉਪਕਰਣ ਜਿਨ੍ਹਾਂ ਦੀ ਅਸੀਂ ਰੋਜ਼ਾਨਾ ਵਰਤੋਂ ਕਰਦੇ ਹਾਂ ਅਕਸਰ ਮਕੈਨੀਕਲ ਨੁਕਸਾਨ ਕਾਰਨ ਟੁੱਟ ਜਾਂਦੇ ਹਨ, ਉਨ੍ਹਾਂ ਨੂੰ ਸਾਨੂੰ ਜਾਂ ਤਾਂ ਮੁਰੰਮਤ ਕਰਨ ਜਾਂ ਬਦਲਣ ਲਈ ਮਜਬੂਰ ਹੋਣਾ ਪੈਂਦਾ ਹੈ। ਇਸ ਨਾਲ ਉਪਕਰਣਾਂ ਦੀ ਜ਼ਿੰਦਗੀ ਘਟਦੀ ਹੈ ਅਤੇ ਦੇਖਭਾਲ ਦੇ ਖਰਚੇ ਵਧਦੇ ਹਨ। ਬਹੁਤ ਸਾਰੇ ਮਾਮਲਿਆਂ ਵਿੱਚ, ਜਿਵੇਂ ਕਿ ਪੁਲਾੜ ਯਾਨ, ਮੁਰੰਮਤ ਲਈ ਮਨੁੱਖੀ ਦਖਲ ਸੰਭਵ ਨਹੀਂ ਹੈ।
ਅਜਿਹੀਆਂ ਜ਼ਰੂਰਤਾਂ ਨੂੰ ਧਿਆਨ ਵਿੱਚ ਰੱਖਦਿਆਂ, ਇੰਡੀਅਨ ਇੰਸਟੀਚਿਊਟ ਆਫ਼ ਸਾਇੰਸ ਐਜੂਕੇਸ਼ਨ ਐਂਡ ਰਿਸਰਚ  ਕੋਲਕਾਤਾ ਦੇ ਖੋਜਕਰਤਾਵਾਂ ਨੇ ਆਈਆਈਟੀ ਖੜਗਪੁਰ ਨਾਲ ਮਿਲ ਕੇ ਪੀਜੋਇਲੈਕਟ੍ਰਿਕ ਅਣੂ ਕ੍ਰਿਸਟਲ ਤਿਆਰ ਕੀਤੇ ਹਨ ਜੋ ਬਿਨਾਂ ਕਿਸੇ ਬਾਹਰੀ ਦਖਲ ਦੀ ਜ਼ਰੂਰਤ ਦੇ ਮਕੈਨੀਕਲ ਨੁਕਸਾਨ ਤੋਂ ਆਪਣੇ ਆਪ ਨੂੰ ਠੀਕ ਕਰਦੇ ਹਨ। ਪੀਜੋਇਲੈਕਟ੍ਰਿਕ ਕ੍ਰਿਸਟਲ ਪਦਾਰਥਾਂ ਦੀ ਇੱਕ ਸ਼੍ਰੇਣੀ ਹੁੰਦੀ ਹੈ ਜੋ ਇੱਕ ਮਕੈਨੀਕਲ ਪ੍ਰਭਾਵ ਤੋਂ ਲੰਘਦਿਆਂ ਹੋਇਆਂ ਬਿਜਲੀ ਪੈਦਾ ਕਰਦੀ ਹੈ।
ਵਿਗਿਆਨਕਾਂ ਦੁਆਰਾ ਵਿਕਸਤ ਕੀਤੇ ਪੀਜੋਇਲੈਕਟ੍ਰਿਕ ਅਣੂ ਨੂੰ ਬਿਪਾਇਰੋਜ਼ੋਲ ਓਰਗੈਨਿਕ ਕ੍ਰਿਸਟਲ ਕਿਹਾ ਜਾਂਦਾ ਹੈਜੋ ਬਿਨਾਂ ਕਿਸੇ ਬਾਹਰੀ ਦਖਲਅੰਦਾਜ਼ੀ ਦੇ ਮਕੈਨੀਕਲ ਫ੍ਰੈਕਚਰ ਤੋਂ ਬਾਅਦ ਕ੍ਰਿਸਟਲੋਗ੍ਰਾਫਿਕ ਸ਼ੁੱਧਤਾ ਦੇ ਨਾਲ ਮਿਲੀਸਕਿੰਟ ਵਿੱਚ ਬਿਨਾਂ ਕਿਸੇ ਵੀ ਸਹਾਇਤਾ ਦੇ ਸਵੈ-ਇਲਾਜ ਦੁਆਰਾ ਮੁੜ ਤੋਂ ਜੁੜ ਜਾਂਦੇ ਹਨ।
ਇਨ੍ਹਾਂ ਮੋਲਿਊਕੁਲਰ ਸੋਲਿਡਜ਼ ਵਿੱਚ, ਮਕੈਨੀਕਲ ਟਕਰਾਅ 'ਤੇ ਬਿਜਲੀ ਚਾਰਜ ਪੈਦਾ ਕਰਨ ਦੀ ਵਿਲੱਖਣ ਸਮਰੱਥਾ ਦੇ ਕਾਰਨ, ਨੁਕਸਾਨੇ ਗਏ ਹਿੱਸਿਆਂ ਤੋਂ ਟੁੱਟੇ ਟੁਕੜੇ ਕਰੈਕ ਜੰਕਸ਼ਨ ‘ਤੇ ਬਿਜਲੀ ਚਾਰਜ ਪੈਦਾ ਕਰਦੇ ਹਨ, ਜਿਸ ਨਾਲ ਨੁਕਸਾਨੇ ਗਏ ਹਿੱਸਿਆਂ ਦੁਆਰਾ ਉਨ੍ਹਾਂ ਨੂੰ ਵਾਪਸ ਆਪਣੀ ਤਰਫ ਖਿੱਚਿਆ ਜਾਂਦਾ ਹੈ ਅਤੇ ਸ਼ੁੱਧਤਾ ਨਾਲ ਖੁਦ ਹੀ ਮੁਰੰਮਤ ਹੋ ਜਾਂਦੀ ਹੈ। ਸੀਐੱਮ ਰੈਡੀ ਨੂੰ ਸਵਰਣਜਯੰਤੀ ਫੈਲੋਸ਼ਿਪ ਦੇ ਮਾਧਿਅਮ ਰਾਹੀਂ ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ ਭਾਰਤ ਸਰਕਾਰ ਅਤੇ ਵਿਗਿਆਨ ਅਤੇ ਇੰਜੀਨੀਅਰਿੰਗ ਰਿਸਰਚ ਬੋਰਡ  ਖੋਜ ਗਰਾਂਟਾਂ ਦੁਆਰਾ ਸਮੱਰਥਤ ਇਹ ਰਿਸਰਚ ਹਾਲ ਹੀ ਵਿੱਚ ਜਰਨਲ ‘ਸਾਇੰਸ’ ਵਿੱਚ ਪ੍ਰਕਾਸ਼ਤ ਹੋਈ ਹੈ।
ਸ਼ੁਰੂਆਤ ਵਿੱਚ ਇਹ ਵਿਧੀ ਆਈਆਈਐੱਸਈਆਰ ਕੋਲਕਾਤਾ ਦੀ ਟੀਮ ਦੁਆਰਾ ਪ੍ਰੋ. ਸੀ ਮੱਲਾ ਰੈੱਡੀ ਦੀ ਅਗਵਾਈ ਹੇਠ ਵਿਕਸਤ ਕੀਤੀ ਗਈ ਸੀ, ਜਿਨ੍ਹਾਂ ਨੂੰ ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ, ਭਾਰਤ ਸਰਕਾਰ ਦੁਆਰਾ ਸਵਰਨਜਯੰਤੀ ਫੈਲੋਸ਼ਿਪ  ਪ੍ਰਾਪਤ ਹੋਈ ਸੀ।
ਆਈਆਈਐੱਸਈਆਰ ਕੋਲਕਾਤਾ ਦੇ ਪ੍ਰੋ. ਨਿਰਮਲਯਾ ਘੋਸ਼, ਜੋ ਸੋਸਾਇਟੀ ਆਫ ਫੋਟੋ-ਆਪਟੀਕਲ ਇੰਸਟ੍ਰੂਮੈਂਟੇਸ਼ਨ ਇੰਜੀਨੀਅਰਜ਼  ਜੀਜੀ ਸਟੋਕਸ ਅਵਾਰਡ 2021 ਦੇ ਜੇਤੂ ਹਨ, ਨੇ ਪੀਜੋਇਲੈਕਟ੍ਰਿਕ ਜੈਵਿਕ ਕ੍ਰਿਸਟਲ ਦੀ ਸੰਪੂਰਨਤਾ ਨੂੰ ਪਰਖਣ ਅਤੇ ਮਾਪਣ ਲਈ ਵਿਸ਼ੇਸ਼ ਤੌਰ ‘ਤੇ ਡਿਜ਼ਾਈਨ ਕੀਤੀ ਗਈ ਇੱਕ ਅਤਿ-ਆਧੁਨਿਕ ਧਰੁਵੀਕਰਨ ਮਾਈਕਰੋਸਕੋਪਿਕ ਪ੍ਰਣਾਲੀ ਦੀ ਵਰਤੋਂ ਕੀਤੀ। ਅਣੂਆਂ ਜਾਂ ਆਇਨਾਂ ਦੀ ਸੰਪੂਰਨ ਅੰਦਰੂਨੀ ਵਿਵਸਥਾ ਵਾਲੀਆਂ ਇਨ੍ਹਾਂ ਸਮੱਗਰੀਆਂ ਨੂੰ ‘ਕ੍ਰਿਸਟਲ’ ਕਿਹਾ ਜਾਂਦਾ ਹੈ, ਜੋ ਕੁਦਰਤ ਵਿੱਚ ਭਰਪੂਰ ਮਾਤਰਾ ਵਿੱਚ ਉਪਲਭਧ ਹਨ।
ਆਈਆਈਟੀ ਖੜਗਪੁਰ ਦੀ ਟੀਮ, ਪ੍ਰੋ. ਭਾਨੂ ਭੂਸ਼ਣ ਖੱਟੂਆ ਅਤੇ ਡਾ. ਸੁਮੰਤ ਕਰਣ ਨੇ ਮਕੈਨੀਕਲ ਊਰਜਾ ਪੈਦਾ ਕਰਨ ਦੇ ਸਮਰੱਥ ਉਪਕਰਣਾਂ ਦੇ ਨਿਰਮਾਣ ਲਈ ਨਵੀਂ ਸਮੱਗਰੀ ਦੀ ਕਾਰਗੁਜ਼ਾਰੀ ਦਾ ਅਧਿਐਨ ਕੀਤਾ। ਨਵੇਂ ਪਦਾਰਥ ਦੀ ਵਰਤੋਂ ਹਾਈ ਐਂਡ ਮਾਈਕ੍ਰੋਚਿੱਪਸ, ਉੱਚ-ਸ਼ੁੱਧਤਾ ਮਕੈਨੀਕਲ ਸੈਂਸਰਾਂ, ਐਕਟਿਊਏਟਰਾਂ ਅਤੇ ਮਾਈਕਰੋ ਰੋਬੋਟਿਕਸ ਅਤੇ ਕਈ ਹੋਰਨਾਂ ਵਿੱਚ ਕੀਤੀ ਜਾ ਸਕਦੀ ਹੈ। ਅਜਿਹੀਆਂ ਸਮੱਗਰੀਆਂ ਬਾਰੇ ਹੋਰ ਖੋਜ ਨਾਲ ਅਜਿਹੇ ਸਮਾਰਟ ਯੰਤਰ ਵਿਕਸਤ ਹੋ ਸਕਦੇ ਹਨ ਜੋ ਕ੍ਰੈਕ ਜਾਂ ਸਕ੍ਰੈਚਜ ਦੀ ਖੁਦ ਹੀ ਮੁਰੰਮਤ ਕਰ ਸਕਣ।
ਪਬਲੀਕੇਸ਼ਨ ਲਿੰਕ: doi: 10.1126 / science.abg3886
ਵਧੇਰੇ ਜਾਣਕਾਰੀ ਲਈ ਪ੍ਰੋ. ਸੀ ਮੱਲਾ ਰੈੱਡੀ 
ਪ੍ਰੋ. ਨਿਰਮਲਯਾ ਘੋਸ਼  ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
18ਵੇਂ ਈਸਟ ਏਸ਼ੀਆ ਸਮਿਟ ਵਿੱਚ ਪ੍ਰਧਾਨ ਮੰਤਰੀ ਦੀਆਂ ਟਿੱਪਣੀਆਂ
Your Excellency ਰਾਸ਼ਟਰਪਤੀ ਵਿਡੋਡੋ,
Your Majesty,
Excellencies,
ਨਮਸਕਾਰ
“ਈਸਟ ਏਸ਼ੀਆ ਸਮਿਟ”  ਵਿੱਚ ਇੱਕ ਵਾਰ ਫਿਰ ਤੋਂ ਹਿੱਸਾ ਲੈਣਾ ਮੇਰੇ ਲਈ ਪ੍ਰਸੰਨਤਾ ਦਾ ਵਿਸ਼ਾ ਹੈ। ਮੈਂ ਰਾਸ਼ਟਰਪਤੀ ਵਿਡੋਡੋ ਨੂੰ ਉਨ੍ਹਾਂ ਦੇ ਉਤਕ੍ਰਿਸ਼ਟ ਸੰਚਾਲਨ ਦੇ ਲਈ ਹਾਰਦਿਕ ਵਧਾਈ ਦਿੰਦਾ ਹਾਂ। ਮੈਂ ਇਸ ਬੈਠਕ ਵਿੱਚ ਅਬਜ਼ਰਵਰ  ਦੇ ਰੂਪ ਵਿੱਚ ਤਿਮੋਰ ਲੇਸਤੇ ਦੇ ਪ੍ਰਧਾਨ ਮੰਤਰੀ His Excellency “ਸੈਨਾਨਾ ਗੁਜ਼ਮਾਓ”  ਦਾ ਭੀ ਸੁਆਗਤ ਕਰਦਾ ਹਾਂ । ਈਸਟ ਏਸ਼ੀਆ ਸਮਿਟ  ਇੱਕ ਬਹੁਤ ਮਹੱਤਵਪੂਰਣ ਮੰਚ ਹੈ ।
ਇੰਡੋ-ਪੈਸਿਫਿਕ ਖੇਤਰ  ਵਿੱਚ strategic issues ‘ਤੇ ਗੱਲਬਾਤ ਅਤੇ ਸਹਿਯੋਗ ਦੇ ਲਈ ਇਹ ਇੱਕਮਾਤਰ Leaders led mechanism ਹੈ। ਇਹ ਏਸ਼ੀਆ ਦਾ ਪ੍ਰਮੁੱਖ confidence building mechanism  ਭੀ ਹੈ। ਅਤੇ ਇਸ ਦੀ ਸਫ਼ਲਤਾ ਦਾ ਮੂਲ ਆਸੀਆਨcentrality  ਹੈ ।
Your Majesty, Excellencies,
ਭਾਰਤ ਆਸੀਆਨ outlook on Indo - Pacific” ਦਾ ਪੂਰਨ ਸਮਰਥਨ ਕਰਦਾ ਹੈ। ਇੰਡੋ-ਪੈਸਿਫਿਕ ਦੇ ਲਈ ਭਾਰਤ ਅਤੇ ਆਸੀਆਨ ਦੇ Vision ਵਿੱਚ ਤਾਲਮੇਲ ਹੈ। ਅਤੇ ਇਸੇ ਲਈ ‘East Asia Summit’ "Indo - Pacific Oceans Initiative” ਨੂੰ implement ਕਰਨ ਦਾ ਇੱਕ ਮਹੱਤਵਪੂਰਨ ਮਾਧਿਅਮ ਹੈ। QUAD ਦੇ vision ਦਾ ਕੇਂਦਰਬਿੰਦੂ ਆਸੀਆਨ ਹੈ। QUAD ਦਾ ਸਕਾਰਾਤਮਕ ਏਜੰਡਾ ਆਸੀਆਨ ਦੇ ਵਿਭਿੰਨ mechanisms ਨੂੰ complement ਕਰਦਾ ਹੈ।
Your Majesty, Excellencies,
ਵਰਤਮਾਨ ਆਲਮੀ ਪਰਿਦ੍ਰਿਸ਼ ਕਠਿਨ ਪਰਿਸਥਿਤੀਆਂ ਅਤੇ ਅਨਿਸ਼ਚਿਤਤਾਵਾਂ ਨਾਲ ਘਿਰਿਆ ਹੋਇਆ ਹੈ। ਆਤੰਕਵਾਦ, ਉਗਰਵਾਦ , ਅਤੇ geo-political conflicts ਸਾਡੇ ਸਭ ਦੇ ਲਈ ਬੜੀਆਂ ਚੁਣੌਤੀਆਂ ਹਨ। ਇਨ੍ਹਾਂ ਦਾ ਸਾਹਮਣਾ ਕਰਨ ਲਈ multilateralism, ਅਤੇ rules based international order ਅਹਿਮ ਹਨ। ਅੰਤਰਰਾਸ਼ਟਰੀ ਕਾਨੂੰਨਾਂ ਦਾ ਪੂਰੀ ਤਰ੍ਹਾਂ ਪਾਲਨ ਹੋਣਾ ਜ਼ਰੂਰੀ ਹੈ। ਅਤੇ ਸਾਰੇ ਦੇਸ਼ਾਂ ਦੀ ਸੰਪ੍ਰਭੁਤਾ ਅਤੇ ਖੇਤਰੀ ਅਖੰਡਤਾ ਨੂੰ ਸੁਦ੍ਰਿੜ੍ਹ ਕਰਨ ਦੇ ਲਈ ਸਭ ਦੀ ਪ੍ਰਤੀਬੱਧਤਾ ਅਤੇ ਸਾਂਝੇ ਪ੍ਰਯਾਸ ਭੀ ਜ਼ਰੂਰੀ ਹਨ। ਜਿਹਾ ਮੈਂ ਪਹਿਲਾਂ ਭੀ ਕਿਹਾ ਹੈ – ਅੱਜ ਦਾ ਯੁਗ ਯੁੱਧ ਦਾ ਨਹੀਂ ਹੈ। Dialogue ਅਤੇ diplomacy ਹੀ ਸਮਾਧਾਨ ਦਾ ਰਸਤਾ ਹੈ।
Your Majesty, Excellencies,
ਮਿਆਂਮਾਰ  ਵਿੱਚ ਭਾਰਤ ਦੀ ਨੀਤੀ, ਆਸੀਆਨ ਦੇ  views ਨੂੰ ਧਿਆਨ ਵਿੱਚ ਰੱਖਦੀ ਹੈ। ਨਾਲ ਹੀ, ਇੱਕ ਗੁਆਂਢੀ ਦੇਸ਼ ਦੇ ਤੌਰ ‘ਤੇ ਸੀਮਾਵਾਂ ‘ਤੇ ਸ਼ਾਂਤੀ ਅਤੇ ਸੁਰੱਖਿਆ ਸੁਨਿਸ਼ਚਿਤ ਕਰਨਾ; ਅਤੇ ਭਾਰਤ-ਆਸੀਆਨ ਕਨੈਕਟੀਵਿਟੀ ਨੂੰ ਵਧਾਉਣਾ ਭੀ ਸਾਡਾ ਫੋਕਸ ਹੈ।
ਇੰਡੋ-ਪੈਸਿਫਿਕ  ਵਿੱਚ ਸ਼ਾਂਤੀ, ਸੁਰੱਖਿਆ ਅਤੇ ਸਮ੍ਰਿੱਧੀ ਵਿੱਚ ਹੀ ਸਾਡਾ ਸਭ ਦਾ ਹਿਤ ਹੈ। Need of the hour ਹੈ ਇੱਕ ਐਸਾ ਇੰਡੋ-ਪੈਸਿਫਿਕ- ਜਿੱਥੇ UNCLOS ਸਹਿਤ ਅੰਤਰਰਾਸ਼ਟਰੀ ਕਾਨੂੰਨ ਸਾਰੇ ਦੇਸ਼ਾਂ ਦੇ ਲਈ ਸਮਾਨ ਰੂਪ ਨਾਲ ਲਾਗੂ ਹੋਣ; ਜਿੱਥੇ navigation ਅਤੇ overflight ਦੀ ਸੁਤੰਤਰਤਾ ਹੋਵੇ; ਅਤੇ ਜਿੱਥੇ ਸਭ ਦੇ ਫ਼ਾਇਦੇ ਦੇ ਲਈ unimpeded lawful commerce ਹੋਵੇ। ਭਾਰਤ ਦਾ ਮੰਨਣਾ ਹੈ ਕਿ South China Sea ਦੇ ਲਈ Code of Conduct ਪ੍ਰਭਾਵਕਾਰੀ ਹੋਵੇ; UNCLOS ਦੇ ਅਨੁਰੂਪ ਹੋਵੇ; ਅਤੇ ਇਸ ਵਿੱਚ ਉਨ੍ਹਾਂ ਦੇਸ਼ਾਂ ਦੇ ਹਿਤਾਂ ਦਾ ਭੀ ਧਿਆਨ ਰੱਖਿਆ ਜਾਵੇ ਜੋ ਚਰਚਾਵਾਂ ਦਾ ਹਿੱਸਾ ਨਹੀਂ ਹਨ।
Your Majesty, Excellencies,
Climate change, cyber security, food, health ਅਤੇ energy ਸਬੰਧੀ ਚੁਣੌਤੀਆਂ ਦਾ ਗਲੋਬਲ ਸਾਊਥ  ‘ਤੇ ਵਿਸ਼ੇਸ਼ ਪ੍ਰਭਾਵ ਪੈ ਰਿਹਾ ਹੈ। ਆਪਣੀ G20 ਪ੍ਰੈਜ਼ੀਡੈਂਸੀ ਵਿੱਚ ਅਸੀਂ ਗਲੋਬਲ ਸਾਊਥ  ਨਾਲ ਜੁੜੇ ਇਨ੍ਹਾਂ ਅਹਿਮ ਮੁੱਦਿਆਂ ‘ਤੇ ਫੋਕਸ ਕਰ ਰਹੇ ਹਾਂ।
Your Majesty, Excellencies,
ਮੈਂ ਇੱਕ ਵਾਰ ਫਿਰ East Asia Summit process ਦੇ ਪ੍ਰਤੀ ਭਾਰਤ ਦੀ ਪ੍ਰਤੀਬੱਧਤਾ ਨੂੰ ਦੁਹਰਾਉਂਦਾ ਹਾਂ। ਮੈਂ ਆਗਾਮੀ Chair ਲਾਓ ਪੀ. ਡੀ. ਆਰ.  ਨੂੰ ਹਾਰਦਿਕ ਸ਼ੁਭਕਾਮਨਾਵਾਂ ਦਿੰਦਾ ਹਾਂ। ਅਤੇ ਉਨ੍ਹਾਂ ਦੀ ਪ੍ਰੈਜ਼ੀਡੈਂਸੀ ਨੂੰ ਭਾਰਤ ਦੇ ਪੂਰਨ ਸਮਰਥਨ ਦਾ ਵਿਸ਼ਵਾਸ ਦਿਵਾਉਂਦਾ ਹਾਂ।
ਧੰਨਵਾਦ।
DISCLAIMER - This is the approximate translation of Prime Minister's Press Statement. Original Press Statement were delivered in Hindi.
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਭਾਰਤ ਸਰਕਾਰ ਨੇ ਹੋਰ ‘ਸ਼੍ਰਮਿਕ ਸਪੈਸ਼ਲ’ ਟ੍ਰੇਨਾਂ ਚਲਾਉਣ ਲਈ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਤੋਂ ਸਹਿਯੋਗ ਮੰਗਿਆ
ਚੰਡੀਗੜ੍ਹ, 11 ਮਈ, 2020
ਭਾਰਤ ਸਰਕਾਰ ਨੇ ਹੋਰ ‘ਸ਼੍ਰਮਿਕ ਸਪੈਸ਼ਲ’ ਟ੍ਰੇਨਾਂ ਚਲਾਉਣ ਲਈ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਸਹਿਯੋਗ ਦੇਣ ਲਈ ਕਿਹਾ ਹੈ। ਗ੍ਰਹਿ ਮੰਤਰਾਲੇ ਵੱਲੋਂ ਸਾਰੇ ਰਾਜਾਂ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਇਹ ਬੇਨਤੀ ਇੱਕ ਚਿੱਠੀ ਰਾਹੀਂ ਕੀਤੀ ਗਈ ਹੈ। ਇਸ ਚਿੱਠੀ ਵਿੱਚ ਲਿਖਿਆ ਹੈ ਕਿ ਇੰਝ ਫਸੇ ਪ੍ਰਵਾਸੀ ਮਜ਼ਦੂਰਾਂ ਨੂੰ ਤੇਜ਼–ਰਫ਼ਤਾਰ ਨਾਲ ਲਿਆਉਣ–ਲਿਜਾਣ ਦੀ ਸੁਵਿਧਾ ਮਿਲੇਗੀ। ਬੱਸਾਂ ਤੇ ‘ਸ਼੍ਰਮਿਕ ਸਪੈਸ਼ਲ ਟ੍ਰੇਨਾਂ ਰਾਹੀਂ ਪ੍ਰਵਾਸੀ ਕਾਮਿਆਂ ਦੇ ਆਵਾਗਮਨ ਲਈ ਸਾਰੇ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੀਆਂ ਸਰਕਾਰਾਂ ਵੱਲੋਂ ਦਿੱਤੀ ਸਹਾਇਤਾ ਦੀ ਸਮੀਖਿਆ ਲਈ 10 ਮਈ, 2020 ਨੂੰ ਕੈਬਨਿਟ ਸਕੱਤਰ ਦੀ ਵੀਡੀਓ ਕਾਨਫ਼ਰੰਸ ਤੋਂ ਬਾਅਦ ਇਹ ਚਿੱਠੀ ਜਾਰੀ ਕੀਤੀ ਗਈ ਹੈ।
ਭਾਰਤੀ ਰੇਲਵੇ ਨੇ ਕਿਉਂਕਿ ਸਮੁੱਚੇ ਦੇਸ਼ ਵਿੱਚ ‘ਸ਼੍ਰਮਿਕ ਸਪੈਸ਼ਲ’ਟ੍ਰੇਨਾਂ ਚਲਾਉਣੀਆਂ ਸ਼ੁਰੂ ਕਰ ਦਿੱਤੀਆਂ ਹਨ; ਇਸੇ ਲਈ ਇਸ ਖੇਤਰ ਦੇ ਹਰਿਆਣਾ ਤੇ ਪੰਜਾਬ ਜਿਹੇ ਰਾਜਾਂ ਵਿੱਚ ਵੀ ਫਸੇ ਹੋਏ ਕਾਮਿਆਂ ਦੀ ਆਪੋ–ਆਪਣੇ ਜੱਦੀ ਰਾਜਾਂ ਨੂੰ ਆਵਾਜਾਈ ਦਿਖਾਈ ਦੇਣ ਲਗ ਪਈ ਹੈ। ਕੱਲ੍ਹ 10 ਮਈ, 2020 ਤੱਕ 40 ਅਜਿਹੀਆਂ ਟ੍ਰੇਨਾਂ ਫ਼ਿਰੋਜ਼ਪੁਰ ਡਿਵੀਜ਼ਨ ਅਤੇ 11 ਅੰਬਾਲਾ ਡਿਵੀਜ਼ਨ ਤੋਂ ਰਵਾਨਾ ਹੋ ਚੁੱਕੀਆਂ ਹਨ। ਜਿਵੇਂ ਹੀ ਇਹ ਟ੍ਰੇਨਾਂ ਆਪਣੇ ਟਿਕਾਣਿਆਂ ਲਈ ਰਵਾਨਾ ਹੁੰਦੀਆਂ ਹਨ, ਪ੍ਰਵਾਸੀ ਮਜ਼ਦੂਰਾਂ ਦੇ ਚਿਹਰਿਆਂ ਉੱਤੇ ਰਾਹਤ ਤੇ ਖੁਸ਼ੀ ਦੀ ਝਲਕ ਸਹਿਜੇ ਹੀ ਦੇਖੀ ਜਾ ਸਕਦੀ ਹੈ। ਖੁਸ਼ੀ ਦਾ ਅਜਿਹਾ ਹੀ ਪ੍ਰਗਟਾਵਾ ਅੱਜ ਚੰਡੀਗੜ੍ਹ ਰੇਲਵੇ ਸਟੇਸ਼ਨ ਉੱਤੇ ਦੇਖਣ ਨੂੰ ਮਿਲਿਆ ਜਦੋਂ ਡਾਢੇ ਖੁਸ਼ ਪ੍ਰਵਾਸੀ ਮਜ਼ਦੂਰ ਕਿਸ਼ਨਗੰਜ ਲਈ ਰਵਾਨਾ ਹੋਏ। ਰੇਲਵੇ ਅਧਿਕਾਰੀਆਂ ਨੇ ਇਹ ਵੀ ਯਕੀਨੀ ਬਣਾਇਆ ਕਿ ਟ੍ਰੇਨਾਂ ਉੱਤੇ ਸਵਾਰ ਹੋਣ ਤੋਂ ਪਹਿਲਾਂ ਸਾਰੇ ਯਾਤਰੀਆਂ ਦੀ ਥਰਮਲ ਸਕੈਨਿੰਗ ਕੀਤੀ ਜਾਵੇ ਤੇ ਯਾਤਰਾ ਦੌਰਾਨ ਉਨ੍ਹਾਂ ਵਿਚਾਲੇ ਆਪਸੀ ਦੂਰੀ ਨੂੰ ਕਾਇਮ ਰੱਖਿਆ ਜਾਵੇ।







1 ਮਈ, 2020 ਤੋਂ ਚੱਲਣੀਆਂ ਸ਼ੁਰੂ ਹੋਈਆਂ ਇਨ੍ਹਾਂ ‘ਸ਼੍ਰਮਿਕ ਸਪੈਸ਼ਲ’ ਟ੍ਰੇਨਾਂ ਨਾਲ ਵੱਖੋ–ਵੱਖਰੀਆਂ ਥਾਵਾਂ ’ਤੇ ਫਸੇ ਪ੍ਰਵਾਸੀ ਮਜ਼ਦੂਰਾਂ, ਤੀਰਥਯਾਤਰੀਆਂ, ਸੈਲਾਨੀਆਂ, ਵਿਦਿਆਰਥੀਆਂ ਨੂੰ ਆਵਾਜਾਈ ਦੀ ਸਹੂਲਤ ਮਿਲੀ ਹੈ। ਅੱਜ 11 ਮਈ, 2020 ਤੱਕ ਪੂਰੇ ਦੇਸ਼ ਵਿੱਚ 468 ਸ਼੍ਰਮਿਕ ਸਪੈਸ਼ਲ ਟ੍ਰੇਨਾਂ ਪ੍ਰਵਾਸੀ ਮਜ਼ਦੂਰਾਂ ਨੂੰ ਉਨ੍ਹਾਂ ਦੇ ਜੱਦੀ ਟਿਕਾਣਿਆਂ ਤੱਕ ਪਹੁੰਚਾ ਚੁੱਕੀਆਂ ਹਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਐੱਮ.ਜੀ. ਵੈਦਯ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸ਼੍ਰੀ ਐੱਮ.ਜੀ. ਵੈਦਯ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ ਹੈ।
ਇੱਕ ਟਵੀਟ ਵਿੱਚ ਪ੍ਰਧਾਨ ਮੰਤਰੀ ਨੇ ਕਿਹਾ, "ਸ਼੍ਰੀ ਐੱਮ ਜੀ ਵੈਦਯ ਜੀ ਇੱਕ ਉੱਘੇ ਲੇਖਕ ਅਤੇ ਪੱਤਰਕਾਰ ਸਨ। ਉਨ੍ਹਾਂ ਨੇ ਦਹਾਕਿਆਂ ਤੱਕ ਆਰਐੱਸਐੱਸ ਦੇ ਲਈ ਵਿਸਤ੍ਰਿਤ ਰੂਪ ਨਾਲ ਯੋਗਦਾਨ ਦਿੱਤਾ। ਉਨ੍ਹਾਂ ਨੇ ਭਾਜਪਾ ਨੂੰ ਮਜ਼ਬੂਤ ਬਣਾਉਣ ਦੇ ਲਈ ਵੀ ਕੰਮ ਕੀਤਾ। ਉਨ੍ਹਾਂ ਦੇ ਅਕਾਲ ਚਲਾਣੇ ਤੋਂ ਬੇਹੱਦ ਦੁਖੀ ਹਾਂ। ਉਨ੍ਹਾਂ ਦੇ ਪਰਿਵਾਰ ਅਤੇ ਪ੍ਰਸ਼ੰਸਕਾਂ ਨੂੰ ਮੇਰੀਆਂ ਸੰਵੇਦਨਾਵਾਂ। ਓਮ ਸ਼ਾਂਤੀ।"
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਡਾਕਟਰ ਦਿਵਸ ਦੇ ਅਵਸਰ ‘ਤੇ ਡਾਕਟਰਾਂ ਨੂੰ ਸਲਾਮ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਡਾਕਟਰ ਦਿਵਸ ਦੇ ਅਵਸਰ ‘ਤੇ ਡਾਕਟਰਾਂ ਨੂੰ ਸਲਾਮ ਕੀਤਾ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, "ਕੋਰੋਨਾ ਮਹਾਮਾਰੀ ਦੇ ਖ਼ਿਲਾਫ਼ ਲੜਾਈ ਵਿੱਚ ਬੇਮਿਸਾਲ ਸੇਵਾਵਾਂ ਕਰ ਰਹੇ ਸਭ ਤੋਂ ਅੱਗੇ ਮੋਰਚੇ ‘ਤੇ ਡਟੇ ਸਾਡੇ ਡਾਕਟਰਾਂ ਨੂੰ ਭਾਰਤ ਸਲਾਮ ਕਰਦਾ ਹੈ, ਡਾਕਟਰ ਦਿਵਸ ‘ਤੇ ਸ਼ੁਭਕਾਮਨਾਵਾਂ।"
https://twitter.com/narendramodi/status/1278166823465152512
ਪ੍ਰਧਾਨ ਮੰਤਰੀ ਦਫਤਰ
ਅਮਰੀਕਾ ਦੇ ਵਿਦੇਸ਼ ਮੰਤਰੀ ਮਾਈਕਲ ਪੌਂਪੀਓ ਨੇ ਪ੍ਰਧਾਨ ਮੰਤਰੀ ਨਾਲ ਮੁਲਾਕਾਤ ਕੀਤੀ
ਅਮਰੀਕਾ ਦੇ ਵਿਦੇਸ਼ ਮੰਤਰੀ ਮਾਈਕਲ ਆਰ. ਪੌਂਪੀਓ ਨੇ ਅੱਜ ਸਵੇਰੇ ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨਾਲ ਮੁਲਾਕਾਤ ਕੀਤੀ ।
ਵਿਦੇਸ਼ ਮੰਤਰੀ ਪੌਂਪੀਓ ਨੇ ਰਾਸ਼ਟਰਪਤੀ ਸ਼੍ਰੀ ਡੋਨਾਲਡ ਟਰੰਪ ਵੱਲੋਂ ਪ੍ਰਧਾਨ ਮੰਤਰੀ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ ਅਤੇ ਚੁਣਾਵੀ ਉਨ੍ਹਾਂ ਦੀ ਚੋਣ ਜਿੱਤ ‘ਤੇ ਪ੍ਰਧਾਨ ਮੰਤਰੀ ਨੂੰ ਲਈ ਵਧਾਈਆਂ ਦਿੱਤੀਆਂ ।
ਪ੍ਰਧਾਨ ਮੰਤਰੀ ਨੇ ਵਿਦੇਸ਼ ਮੰਤਰੀ ਪੌਂਪੀਓ ਦਾ ਗਰਮਜੋਸ਼ੀ ਨਾਲ ਵਧਾਈ ਦੇਣ ਲਈ ਧੰਨਵਾਦ ਕੀਤਾ ਅਤੇ ਉਨ੍ਹਾਂ ਨੂੰ ਰਾਸ਼ਟਰਪਤੀ ਟਰੰਪ ਨੂੰ ਉਨ੍ਹਾਂ ਵੱਲੋਂ ਧੰਨਵਾਦ ਕਹਿਣ ਦੀ ਬੇਨਤੀ ਕੀਤੀ ।
ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੇ ਕਿਹਾ ਕਿ ਅਮਰੀਕਾ ਨਾਲ ਆਪਣੇ ਸਬੰਧਾਂ ਨੂੰ ਭਾਰਤ ਪਹਿਲ ਦਿੰਦਾ ਹੈ । ਉਨ੍ਹਾਂ ਨੇ ਸਰਕਾਰ ਦੇ ਨਵੇਂ ਕਾਰਜਕਾਲ ਵਿੱਚ ਰਣਨੀਤਕ ਸਾਂਝੇਦਾਰੀ ਲਈ ਆਪਣੇ ਦ੍ਰਿਸ਼ਟੀਕੋਣ ਨੂੰ ਉਜਾਗਰ ਕੀਤਾ । ਇਹ ਸਾਂਝੇਦਾਰੀ, ਪਰਸਪਰ ਵਿਸ਼ਵਾਸ ਅਤੇ ਸਾਂਝੇ ਹਿਤਾਂ ਦੀ ਮਜ਼ਬੂਤ ਬੁਨਿਆਦ ਉੱਤੇ ਅਧਾਰਿਤ ਹੈ ।
ਵਿਦੇਸ਼ ਮੰਤਰੀ ਸ਼੍ਰੀ ਪੌਂਪੀਓ ਨੇ ਕਿਹਾ ਕਿ ਅਮਰੀਕੀ ਸਰਕਾਰ ਭਾਰਤ ਨਾਲ ਮਜ਼ਬੂਤ ਦੁਵੱਲੇ ਸਬੰਧ ਬਣਾਉਣਾ ਚਾਹੁੰਦੀ ਹੈ ਅਤੇ ਸਾਂਝੇ ਉਦੇਸ਼ਾਂ ਨੂੰ ਪ੍ਰਾਪਤ ਕਰਨ ਲਈ ਇਕੱਠੇ ਮਿਲ ਕੇ ਕੰਮ ਕਰਨਾ ਚਾਹੁੰਦੀ ਹੈ।
ਪ੍ਰਧਾਨ ਮੰਤਰੀ ਨੇ ਵਪਾਰ ਅਤੇ ਅਰਥਵਿਵਸਥਾ, ਊਰਜਾ, ਰੱਖਿਆ, ਆਤੰਕਵਾਦ ਦੇ ਵਿਰੁੱਧ ਲੜਾਈ ਅਤੇ ਦੋਹਾਂ ਦੇਸ਼ਾਂ ਦੇ ਲੋਕਾਂ ਦਰਮਿਆਨ ਸੰਪਰਕ ਦੇ ਖੇਤਰ ਵਿੱਚ ਦੁਵੱਲੇ ਸਬੰਧਾਂ ਦੀ ਪੂਰੀ ਸਮਰੱਥਾ ਹਾਸਲ ਕਰਨ ਲਈ ਆਪਣੀ ਮਜ਼ਬੂਤ ਪ੍ਰਤੀਬੱਧਤਾ ਪ੍ਰਗਟਾਈ ।
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਨਾਗਰਿਕਾਂ ਅਤੇ ਖੇਤਰ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਨ ਦੇ ਲਈ ਵਿਗਿਆਨ ਅਤੇ ਤਕਨੀਕੀ ਵਿਕਾਸ ਦੇ ਏਕੀਕਰਣ ਨੂੰ ਚਲਾਉਣ ਦੇ ਲਈ “ਸਾਇੰਸ ਲੀਡਰਸ” ਦੀ ਜ਼ਰੂਰਤ ਹੈ- ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ
ਕੇਂਦਰੀ ਮੰਤਰੀ ਨੇ ਕਈ ਦਿੱਲੀ ਵਿੱਚ “ਬਿਲਡਿੰਗ ਸਾਇੰਸ ਲੀਡਰਸ ਪ੍ਰੋਗਰਾਮ” ਦੀ ਸ਼ੁਰੂਆਤ ਨੂੰ ਸੰਬੋਧਨ ਕੀਤਾ
ਵਿਗਿਆਨਿਕਾਂ ਦੇ ਲਈ ਇਹ ਮਹੱਤਵਪੂਰਨ ਹੈ ਕਿ ਉਹ ਆਪਣੇ ਕੰਮ ਵਿੱਚ ਸਭ ਤੋਂ ਅੱਗੇ ਰਹਿਣ ਅਤੇ ਵਿਗਿਆਨ ਨੂੰ ਜਨਹਿਤ ਵਿੱਚ ਉਪਯੋਗ ਕਰਨ ਦੀ ਆਪਣੀ ਸਮਰੱਥਾ ਨੂੰ ਨਿਖਾਰਣ: ਡਾ. ਜਿਤੇਂਦਰ ਸਿੰਘ
ਕੇਂਦਰੀ ਵਿਗਿਆਨ ਅਤੇ ਟੈਕਨੋਲੋਜੀ, ਰਾਜ ਮੰਤਰੀ  ਪ੍ਰਿਥਵੀ ਵਿਗਿਆਨ; ਪ੍ਰਧਾਨ ਮੰਤਰੀ ਦਫ਼ਤਰ ਪਰਸੋਨਲ, ਲੋਕ ਸ਼ਿਕਾਇਤਾਂ, ਪੈਨਸ਼ਨਾਂ, ਪਰਮਾਣੂ ਊਰਜਾ ਅਤੇ ਪੁਲਾੜ ਰਾਜ ਮੰਤਰੀ, ਡਾ. ਜਿਤੇਂਦਰ ਸਿੰਘ ਨੇ ਅੱਜ ਕਿਹਾ ਕਿ ਸਾਇੰਸ ਲੀਡਰਸ ਨੂੰ ਸਮਾਜ ਵਿੱਚ ਵਿਗਿਆਨ ਅਤੇ ਤਕਨੀਕੀ ਵਿਕਾਸ ਦੇ ਏਕੀਕਰਣ ਨੂੰ ਇਸ ਤਰ੍ਹਾਂ ਨਾਲ ਚਲਾਉਣ ਦੀ ਜ਼ਰੂਰਤ ਹੈ ਕਿ ਵਿਗਿਆਨ ਨਾਗਰਿਕ ਅਤੇ ਖੇਤਰ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰ ਸਕਣ।
“ਬਿਲਡਿੰਗ ਸਾਇੰਸ ਲੀਡਰਸ ਪ੍ਰੋਗਰਾਮ” ਦੀ ਸ਼ੁਰੂਆਤ ਦੇ ਬਾਅਦ ਆਪਣੇ ਸੰਬੋਧਨ ਵਿੱਚ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਸਰਕਾਰੀ ਸਰਵਿਸ ਡਿਲੀਵਰੀ ਦੇ ਲਈ, ਵਿਗਿਆਨਿਕਾਂ ਨੂੰ ਆਪਣੇ ਕੰਮ ਵਿੱਚ ਸਭ ਤੋਂ ਅੱਗੇ ਰਹਿਣਾ ਚਾਹੀਦਾ ਹੈ ਅਤੇ ਜਨਤਾ ਦੀ ਭਲਾਈ ਦੇ ਲਈ ਵਿਗਿਆਨ ਦੀ ਡਿਲੀਵਰੀ ਸਮਰੱਥਾਵਾਂ ਦੀ ਸੁਧਾਰਨਾ ਮਹੱਤਵਪੂਰਨ ਹੈ।
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਭਾਰਤ ਵਿੱਚ ਵਿਗਿਆਨ ਅਤੇ ਟੈਕਨੋਲੋਜੀ ਖੇਤਰ ਵਿੱਚ ਸਮਾਜਿਕ ਭਲਾਈ ’ਤੇ ਜ਼ੋਰ ਦਿੱਤਾ ਗਿਆ ਹੈ, ਇਸ ਦੀ ਇੱਕ ਵਧੀਆ ਉਦਹਾਰਨ ਤੱਟੀ ਖੇਤਰਾਂ ਵਿੱਚ ਜੀਵਨ ਰੱਖਿਅਕ ਚੱਕਰਵਾਤ ਦੀ ਭਵਿੱਖਬਾਣੀ ਦੇ ਲਈ ਰਿਮੋਟ ਸੈਂਸਿੰਗ ਤਕਨੀਕ ਦਾ ਉਪਯੋਗ ਹੈ। ਇਸੇ ਤਰ੍ਹਾਂ, ਇੰਡੀਆ ਸਟੈਕ ’ਤੇ ਨਿਰਮਿਤ ਯੂਨਾਈਟਿਡ ਪੇਮੈਂਟ ਇੰਟਰਫੇਸ ਵਰਗੀ ਤਕਨੀਕ ਸਭ ਦੇ ਲਈ ਭੁਗਤਾਨ ਵਿੱਚ ਕ੍ਰਾਂਤੀ ਲਿਆ ਰਹੀ ਹੈ। ਯੂਪੀਆਈ ਦੁਨੀਆ ਦਾ ਇੱਕਮਾਤਰ ਏਪੀਆਈ-ਸੰਚਾਲਿਤ ਇੰਟਰਆਪਰੇਬਲ ਰੀਅਲ-ਟਾਈਮ ਮਨੀ ਟ੍ਰਾਂਸਫਰ ਪਲੈਟਫਾਰਮ ਹੈ ਜਿਸ ਨੂੰ ਕੇਵਲ-ਮੋਬਾਈਲ ਦੁਨੀਆ ਦੇ ਲਈ ਡਿਜ਼ਾਇਨ ਕੀਤਾ ਗਿਆ ਹੈ।
ਡਾ. ਜਿਤੇਂਦਰ ਸਿੰਘ ਨੇ ਟੈਕਨੋਲਜੀ, ਇਨੋਵੇਸ਼ਨ ਅਤੇ ਆਰਥਿਕ ਖੋਜ ਕੇਂਦਰ  ਅਤੇ ਅਹਿਮਦਾਬਾਦ ਯੂਨੀਵਰਸਿਟੀ ਦੇ ਨਾਲ “ਬਿਲਡਿੰਗ ਸਾਇੰਸ ਲੀਡਰਸ ਇਨ ਇੰਡੀਆ” ਪ੍ਰੋਗਰਾਮ ਨੂੰ ਵਿਕਸਿਤ ਅਤੇ ਵੰਡ ਦੇ ਮਕਸਦ ਨਾਲ ਜੁੜਨ ਦੇ ਲਈ ਸਮਰੱਥਾ ਨਿਰਮਾਣ ਕਮਿਸ਼ਨ, ਭਾਰਤ ਸਰਕਾਰ ਦੇ ਪ੍ਰਿੰਸੀਪਲ ਵਿਗਿਆਨਿਕ ਸਲਾਹਕਾਰ  ਦੇ ਦਫ਼ਤਰ, ਭਾਰਤੀ ਪੁਲਾੜ ਖੋਜ ਸੰਗਠਨ  ਦੀ ਭੂਮਿਕਾ ਦੀ ਸਰਾਹਨਾ ਕੀਤੀ।
ਮੰਤਰੀ ਨੇ ਕਿਹਾ ਕਿ ‘ਬਿਲਡਿੰਗ ਸਾਇੰਸ ਲੀਡਰਸ ਇਨ ਇੰਡੀਆ’ ਵਿਸ਼ੇਸ਼ ਰੂਪ ਨਾਲ ਡਿਜ਼ਾਇਨ ਕੀਤਾ ਗਿਆ ਸਹਿਯੋਗੀ ਕਾਰਜਕਾਰੀ ਵਿਕਾਸ ਪ੍ਰੋਗਰਾਮ ਹੈ ਜੋ ਉਨ੍ਹਾਂ ਵਿਗਿਆਨਿਕਾਂ ਦੇ ਲਈ ਹੈ ਜੋ ਤਾਂ ਪ੍ਰਮੁੱਖ ਪ੍ਰਯੋਗਸ਼ਾਲਾਵਾਂ ਵਿੱਚ ਹਨ ਜਾਂ ਫਿਰ ਖੋਜ ਸੰਗਠਨਾਂ ਵਿੱਚ ਅਗਵਾਈ ਦੀ ਭੂਮਿਕਾ ਅਤੇ ਜਿਨ੍ਹਾਂ ਵਿੱਚ ਭਵਿੱਖ ਵਿੱਚ ਖੋਜ ਪ੍ਰੋਜੈਕਟ ਦਾ ਨਿਰਦੇਸ਼ਨ ਕਰਨ ਦੀ ਸੰਭਾਵਨਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਇਹ ਪ੍ਰੋਗਰਾਮ ਵਿਗਿਆਨਿਕਾਂ ਵਿੱਚ ਸੰਚਾਰ, ਡਿਜਾਇਨ ਸੋਚ ਅਤੇ ਪ੍ਰੋਜੈਕਟ ਜਿਹੀਆਂ ਪ੍ਰਮੁੱਖ ਕੁਸ਼ਲਤਾ ਨੂੰ ਨਿਖਾਰੇਗਾ।
ਪ੍ਰੋਗਰਾਮ ਦੇ ਪਹਿਲੇ ਬੈਚ ਵਿੱਚ ਭਾਰਤ ਸਰਕਾਰ ਦੇ 7 ਵਿਗਿਆਨਿਕ ਵਿਭਾਗਾਂ-ਡੀਐੱਸਟੀ, ਡੀਬੀਟੀ, ਇਸਰੋ, ਡੀਏਈ, ਸੀਐੱਸਆਈਆਰ, ਐੱਸਓਈਐੱਸ ਅਤੇ ਐੱਮਓਈਐੱਫਸੀਸੀ ਦੀ ਹਿੱਸੇਦਾਰੀ ਹੈ। ਇਕੱਠੇ ਸੰਗਠਿਤ ਹੋਣ ਦੇ ਦ੍ਰਿਸ਼ਟੀਕੋਣ ਦਾ ਉਦੇਸ਼ ਇਹ ਵੀ ਸੁਨਿਸ਼ਚਿਤ ਕਰਨਾ ਹੈ ਕਿ ਸਭ ਵਿਭਾਗਾਂ ਦੇ ਵਿਗਿਆਨਿਕ ਇੱਕ ਦੂਸਰੇ ਦੇ ਨਾਲ ਕੰਮ ਕਰਨ।
ਪ੍ਰੋਗਰਾਮ ਨੂੰ ਦੋ ਪੜਾਵਾਂ ਵਿੱਚ ਡਿਜ਼ਾਇਨ ਕੀਤਾ ਗਿਆ ਸੀ-ਪੜਾਅ 1 : 7 ਅਤੇ 8 ਸਤੰਬਰ ਨੂੰ ਆਯੋਜਿਤ ਦੋ ਦਿਨਾਂ ਔਨਲਾਈਨ ਪ੍ਰੋਗਰਾਮ, ਜਦੋਂ ਕਿ ਪੜਾਅ 2 : ਇਸਰੋ ਬੰਗਲੋਰ ਵਿੱਚ 27 ਅਤੇ 30 ਸਤੰਬਰ ਦੇ ਦਰਮਿਆਨ ਵਿਅਕੀਗਤ ਰੂਪ ਨਾਲ ਚਾਰ ਦਿਨਾਂ ਪ੍ਰੋਗਰਾਮ
<><><><><>
ਐੱਸਐੱਨਸੀ
(Visitor Counter : 71
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਉੱਤਰਾਖੰਡ ਦੇ ਪੌੜੀ ਵਿੱਚ ਹੋਈ ਇੱਕ ਬੱਸ ਦੁਰਘਟਨਾ 'ਚ ਹੋਏ ਜਾਨੀ ਨੁਕਸਾਨ 'ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਉੱਤਰਾਖੰਡ ਦੇ ਪੌੜੀ ਵਿੱਚ ਹੋਈ ਇੱਕ ਬੱਸ ਦੁਰਘਟਨਾ ‘ਚ ਹੋਏ ਜਾਨੀ ਨੁਕਸਾਨ ‘ਤੇ ਗਹਿਰਾ ਦੁਖ ਪ੍ਰਗਟਾਇਆ ਹੈ। ਪ੍ਰਧਾਨ ਮੰਤਰੀ ਨੇ ਦੁਰਘਟਨਾ ਵਿੱਚ ਜ਼ਖ਼ਮੀ ਹੋਏ ਲੋਕਾਂ ਦੇ ਜਲਦੀ ਠੀਕ ਹੋਣ ਦੀ ਕਾਮਨਾ ਵੀ ਕੀਤੀ।
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ;
"ਉੱਤਰਾਖੰਡ ਦੇ ਪੌੜੀ ਵਿੱਚ ਹੋਈ ਬੱਸ ਦਰਘਟਨਾ ਹਿਰਦੈ ਵਿਦਾਰਕ ਹੈ। ਇਸ ਦੁਖਦ ਘੜੀ ਵਿੱਚ ਮੇਰੀਆਂ ਸੰਵੇਦਨਾਵਾਂ ਦੁਖੀ ਪਰਿਵਾਰਾਂ ਦੇ ਨਾਲ ਹਨ। ਆਸ਼ਾ ਕਰਦਾ ਹਾਂ ਕਿ ਜੋ ਲੋਕ ਜ਼ਖ਼ਮੀ ਹੋਏ ਹਨ, ਉਹ ਜਲਦੀ ਤੋਂ ਜਲਦੀ ਠੀਕ ਹੋ ਜਾਣਗੇ। ਬਚਾਅ ਕਾਰਜ ਜਾਰੀ ਹਨ। ਪ੍ਰਭਾਵਿਤ ਲੋਕਾਂ ਨੂੰ ਹਰ ਸੰਭਵ ਸਹਾਇਤਾ ਪ੍ਰਦਾਨ ਕੀਤੀ ਜਾਵੇਗੀ।": ਪ੍ਰਧਾਨ ਮੰਤਰੀ ਮੋਦੀ"
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਭਾਰਤ ਵਿੱਚ ਖਿਡੌਣਿਆਂ ਦੇ ਨਿਰਮਾਣ ਨੂੰ ਪ੍ਰੋਤਸਾਹਨ ਦੇਣ ਦੇ ਤਰੀਕਿਆਂ ’ਤੇ ਚਰਚਾ ਲਈ ਮੀਟਿੰਗ ਬੁਲਾਈ
ਪ੍ਰਧਾਨ ਮੰਤਰੀ ਦਾ ਕਹਿਣਾ ਹੈ ਕਿ ਟੈਕਨੋਲੋਜੀ ਅਤੇ ਇਨੋਵੇਸ਼ਨ ਦੇ ਉਪਯੋਗ ਅਤੇ ਆਲਮੀ ਮਿਆਰਾਂ ਨੂੰ ਪੂਰਾ ਕਰਨ ਵਾਲੇ ਗੁਣਵੱਤਾ ਵਾਲੇ ਉਤਪਾਦਾਂ ਦੇ ਨਿਰਮਾਣ ’ਤੇ ਧਿਆਨ ਕੇਂਦ੍ਰਿਤ ਕੀਤਾ ਜਾਣਾ ਚਾਹੀਦਾ ਹੈ
ਬੱਚਿਆਂ ਦੇ ਸਰਬਪੱਖੀ ਵਿਕਾਸ ਲਈ ਸਾਰੇ ਆਂਗਨਵਾੜੀ ਕੇਂਦਰਾਂ ਅਤੇ ਸਕੂਲਾਂ ਵਿੱਚ ਭਾਰਤੀ ਸੱਭਿਆਚਾਰ ਅਤੇ ਲੋਕਾਚਾਰ ਨਾਲ ਮੇਲ ਖਾਂਦੇ ਖਿਡੌਣਿਆਂ ਨੂੰ ਸਿੱਖਿਆ ਉਪਕਰਣਾਂ ਦੇ ਰੂਪ ਵਿੱਚ ਵਰਤਿਆ ਜਾਣਾ ਚਾਹੀਦਾ ਹੈ : ਪ੍ਰਧਾਨ ਮੰਤਰੀ
‘ਏਕ ਭਾਰਤ, ਸ਼੍ਰੇਸ਼ਠ ਭਾਰਤ’ ਦੀ ਭਾਵਨਾ ਨੂੰ ਅੱਗੇ ਵਧਾਉਣ ਲਈ ਖਿਡੌਣੇ ਇੱਕ ਉੱਤਮ ਮਾਧਿਅਮ ਹੋ ਸਕਦੇ ਹਨ
ਪ੍ਰਧਾਨ ਮੰਤਰੀ ਨੇ ਖਿਡੌਣਿਆਂ ਦੀ ਟੈਕਨੋਲੋਜੀ ਅਤੇ ਡਿਜ਼ਾਈਨ ਵਿੱਚ ਇਨੋਵੇਸ਼ਨ ਲਈ ਹੈਕਾਥੌਨ ਕਰਵਾਉਣ ਦੀ ਲੋੜ ’ਤੇ ਜ਼ੋਰ ਦਿੱਤਾ
ਭਾਰਤ ਨੂੰ ਭਾਰਤੀ ਸੱਭਿਆਚਾਰ ਅਤੇ ਲੋਕ ਕਥਾਵਾਂ ਤੋਂ ਪ੍ਰੇਰਿਤ ਹੋਣ ਵਾਲੀਆਂ ਖੇਡਾਂ ਨੂੰ ਵਿਕਸਿਤ ਕਰਕੇ ਡਿਜੀਟਲ ਗੇਮਿੰਗ ਖੇਤਰ ਵਿੱਚ ਵੱਡੀ ਸਮਰੱਥਾ ਦੀ ਵਰਤੋਂ ਕਰਨੀ ਚਾਹੀਦੀ ਹੈ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਭਾਰਤੀ ਖਿਡੌਣਿਆਂ ਦੇ ਨਿਰਮਾਣ ਅਤੇ ਆਲਮੀ ਪ੍ਰਭਾਵ ਨੂੰ ਪ੍ਰੋਤਸਾਹਨ ਦੇਣ ਦੇ ਤਰੀਕਿਆਂ ’ਤੇ ਚਰਚਾ ਕਰਨ ਲਈ ਸੀਨੀਅਰ ਮੰਤਰੀਆਂ ਅਤੇ ਅਧਿਕਾਰੀਆਂ ਨਾਲ ਮੀਟਿੰਗ ਕੀਤੀ।
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਭਾਰਤ ਕਈ ਖਿਡੌਣਾ ਕਲਸਟਰਾਂ ਅਤੇ ਹਜ਼ਾਰਾਂ ਕਾਰੀਗਰਾਂ ਦਾ ਘਰ ਹੈ ਜੋ ਸਵਦੇਸ਼ੀ ਖਿਡੌਣਿਆਂ ਦਾ ਉਤਪਾਦਨ ਕਰਦੇ ਹਨ ਜੋ ਨਾ ਸਿਰਫ਼ ਸੱਭਿਆਚਾਰਕ ਸਬੰਧ ਰੱਖਦੇ ਹਨ ਬਲਕਿ ਘੱਟ ਉਮਰ ਦੇ ਬੱਚਿਆਂ ਵਿਚਕਾਰ ਲਾਈਫ-ਸਕਿੱਲਸ ਅਤੇ ਸਾਈਕੋਮੋਟਰ ਸਕਿੱਲਸ ਦਾ ਨਿਰਮਾਣ ਕਰਨ ਵਿੱਚ ਵੀ ਮਦਦ ਕਰਦੇ ਹਨ। ਉਨ੍ਹਾਂ ਨੇ ਕਿਹਾ ਕਿ ਇਸ ਤਰ੍ਹਾਂ ਦੇ ਸਮੂਹਾਂ ਨੂੰ ਨਵੀਨ ਅਤੇ ਰਚਨਾਤਮਕ ਤਰੀਕਿਆਂ ਨੂੰ ਪ੍ਰੋਤਸਾਹਨ ਦਿੱਤਾ ਜਾਣਾ ਚਾਹੀਦਾ ਹੈ।
ਇਹ ਦੱਸਿਆ ਗਿਆ ਕਿ ਭਾਰਤੀ ਖਿਡੌਣਾ ਬਜ਼ਾਰ ਵਿੱਚ ਵੱਡੀਆਂ ਸੰਭਾਵਨਾਵਾਂ ਹਨ ਅਤੇ ਇਹ ਆਤਮਨਿਰਭਰ ਭਾਰਤ ਅਭਿਯਾਨ ਤਹਿਤ ‘ਵੋਕਲ ਫਾਰ ਲੋਕਲ’ ਨੂੰ ਪ੍ਰੋਤਸਾਹਨ ਦੇ ਕੇ ਉਦਯੋਗ ਵਿੱਚ ਇੱਕ ਪਰਿਵਰਤਨਕਾਰੀ ਬਦਲਾਅ ਲਿਆ ਸਕਦਾ ਹੈ। ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਟੈਕਨੋਲੋਜੀ ਅਤੇ ਇਨੋਵੇਸ਼ਨ ਦੇ ਉਪਯੋਗ ’ਤੇ ਧਿਆਨ ਕੇਂਦ੍ਰਿਤ ਕੀਤਾ ਜਾਣਾ ਚਾਹੀਦਾ ਹੈ ਅਤੇ ਆਲਮੀ ਮਿਆਰਾਂ ਨੂੰ ਪੂਰਾ ਕਰਨ ਵਾਲੇ ਗੁਣਵੱਤਾ ਵਾਲੇ ਉਤਪਾਦਾਂ ਦੇ ਨਿਰਮਾਣ ’ਤੇ ਵੀ ਧਿਆਨ ਦੇਣਾ ਚਾਹੀਦਾ ਹੈ।
ਬੱਚਿਆਂ ਦੇ ਸਾਈਕੋਮੋਟਰ / ਬੋਧਕ ਸਕਿੱਲਸ ’ਤੇ ਖਿਡੌਣਿਆਂ ਦੇ ਪ੍ਰਭਾਵ ਅਤੇ ਇਹ ਸਮਾਜਿਕ ਤਬਦੀਲੀ ਲਈ ਇੱਕ ਸਾਧਨ ਕਿਵੇਂ ਬਣ ਸਕਦੇ ਹਨ, ਜਿਸ ਨਾਲ ਭਵਿੱਖ ਦੀ ਰਾਸ਼ਟਰ ਦੀ ਆਕ੍ਰਿਤੀ ਬਣਾਉਣ ਵਿੱਚ ਵੀ ਮਦਦ ਮਿਲੇ।
ਇੱਕ ਬੱਚੇ ਦੇ ਦਿਮਾਗ ਨੂੰ ਢਾਲਣ ਵਿੱਚ ਖਿਡੌਣਿਆਂ ਦੇ ਮਹੱਤਵ ’ਤੇ ਰੋਸ਼ਨੀ ਪਾਉਂਦੇ ਹੋਏ ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਬੱਚਿਆਂ ਦੇ ਸਰਬਪੱਖੀ ਵਿਕਾਸ ਲਈ ਸਾਰੇ ਆਂਗਨਵਾੜੀ ਕੇਂਦਰਾਂ ਅਤੇ ਸਕੂਲਾਂ ਵਿੱਚ ਭਾਰਤੀ ਸੱਭਿਆਚਾਰ ਅਤੇ ਲੋਕਾਚਾਰ ਨਾਲ ਮੇਲ ਖਾਂਦੇ ਖਿਡੌਣਿਆਂ ਨੂੰ ਸਿੱਖਿਆ ਉਪਕਰਣਾਂ ਦੇ ਰੂਪ ਵਿੱਚ ਵਰਤਿਆ ਜਾਣਾ ਚਾਹੀਦਾ ਹੈ। ਉਨ੍ਹਾਂ ਨੇ ਇਹ ਵੀ ਸੁਝਾਅ ਦਿੱਤਾ ਕਿ ਨੌਜਵਾਨਾਂ ਨੂੰ ਨਵੇਂ ਡਿਜ਼ਾਈਨ ਅਤੇ ਖਿਡੌਣਿਆਂ ਨਾਲ ਅੱਗੇ ਆਉਣ ਲਈ ਜੋੜਿਆ ਜਾਣਾ ਚਾਹੀਦਾ ਹੈ ਜੋ ਰਾਸ਼ਟਰੀ ਟੀਚਿਆਂ ਅਤੇ ਉਪਲੱਬਧੀਆਂ ਪ੍ਰਤੀ ਮਾਣ ਦੀ ਭਾਵਨਾ ਪੈਦਾ ਕਰ ਸਕਦਾ ਹੈ।
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ‘ਏਕ ਭਾਰਤ, ਸ਼੍ਰੇਸ਼ਠ ਭਾਰਤ’ ਦੀ ਭਾਵਨਾ ਨੂੰ ਅੱਗੇ ਵਧਾਉਣ ਲਈ ਖਿਡੌਣੇ ਇੱਕ ਉੱਤਮ ਮਾਧਿਅਮ ਹੋ ਸਕਦੇ ਹਨ ਅਤੇ ਉਨ੍ਹਾਂ ਨੇ ਕਿਹਾ ਕਿ ਖਿਡੌਣੇ ਭਾਰਤ ਦੀਆਂ ਕਦਰਾਂ ਕੀਮਤਾਂ ਅਤੇ ਸੱਭਿਆਚਾਰਕ ਰੂਪ ਨਾਲ ਸਥਾਪਿਤ ਮਾਹੌਲ ਦੇ ਅਨੁਕੂਲ ਦ੍ਰਿਸ਼ਟੀਕੋਣ ਨੂੰ ਦਰਸਾਉਂਦੇ ਹੋਣੇ ਚਾਹੀਦੇ ਹਨ। ਉਨ੍ਹਾਂ ਨੇ ਅੱਗੇ ਟੂਰਿਜ਼ਮ ਨੂੰ ਇੱਕ ਉਪਕਰਣ ਦੇ ਰੂਪ ਵਿੱਚ ਭਾਰਤ ਦੀ ਸੱਭਿਆਚਾਰ ਨੂੰ ਪ੍ਰੋਤਸਾਹਨ ਦੇਣ ਲਈ ਇੱਕ ਉਪਕਰਣ ਦੇ ਰੂਪ ਵਿੱਚ ਉਪਯੋਗ ਕਰਨ ਦਾ ਸੁਝਾਅ ਦਿੱਤਾ ਜੋ ਕਿ ਹੱਥਾਂ ਨਾਲ ਬਣਾਉਣ ਵਾਲੇ ਖਿਡੌਣਿਆਂ ਲਈ ਪ੍ਰਸਿੱਧ ਹੈ।
ਪ੍ਰਧਾਨ ਮੰਤਰੀ ਨੇ ਭਾਰਤੀ ਲੋਕਾਚਾਰ ਅਤੇ ਕਦਰਾਂ-ਕੀਮਤਾਂ ਨੂੰ ਪ੍ਰਤੀਬਿੰਬਤ ਕਰਨ ਲਈ ਔਨਲਾਈਨ ਗੇਮ ਸਮੇਤ ਖਿਡੌਣਿਆਂ ਦੀ ਟੈਕਨੋਲੋਜੀ ਅਤੇ ਡਿਜ਼ਾਈਨ ਵਿੱਚ ਇਨੋਵੇਸ਼ਨ ਲਈ ਨੌਜਵਾਨਾਂ ਅਤੇ ਵਿਦਿਆਰਥੀਆਂ ਲਈ ਹੈਕਾਥੌਨ ਆਯੋਜਿਤ ਕਰਨ ਦੀ ਲੋੜ ’ਤੇ ਜ਼ੋਰ ਦਿੱਤਾ।
ਤੇਜ਼ੀ ਨਾਲ ਵਧਦੇ ਡਿਜੀਟਲ ਗੇਮਿੰਗ ਖੇਤਰ ’ਤੇ ਜ਼ੋਰ ਦਿੰਦੇ ਹੋਏ ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਭਾਰਤ ਨੂੰ ਇਸ ਖੇਤਰ ਵਿੱਚ ਸਮਰੱਥਾ ਦੀ ਵਰਤੋਂ ਕਰਨੀ ਚਾਹੀਦੀ ਹੈ ਅਤੇ ਭਾਰਤੀ ਸੱਭਿਆਚਾਰ ਅਤੇ ਲੋਕ ਕਥਾਵਾਂ ਤੋਂ ਪ੍ਰੇਰਿਤ ਖੇਡਾਂ ਨੂੰ ਵਿਕਸਿਤ ਕਰਕੇ ਅੰਤਰਰਾਸ਼ਟਰੀ ਡਿਜੀਟਲ ਗੇਮਿੰਗ ਖੇਤਰ ਦੀ ਅਗਵਾਈ ਕਰਨੀ ਚਾਹੀਦੀ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਤੇ ਮਿਸਰ ਦੇ ਰਾਸ਼ਟਰਪਤੀ ਦਰਮਿਆਨ ਟੈਲੀਫ਼ੋਨ ’ਤੇ ਗੱਲਬਾਤ ਹੋਈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਮਿਸਰ ਦੇ ਰਾਸ਼ਟਰਪਤੀ ਮਹਾਮਹਿਮ ਸ਼੍ਰੀ ਅਬਦੇਲ ਫ਼ੱਤਾਹ ਅਲ–ਸੀਸੀ  ਨਾਲ ਟੈਲੀਫ਼ੋਨ ’ਤੇ ਗੱਲਬਾਤ ਕੀਤੀ।
ਦੋਹਾਂ ਆਗੂਆਂ ਨੇ ਕੋਵਿਡ–19 ਮਹਾਮਾਰੀ ਨੂੰ ਦੇਖਦਿਆਂ ਪੂਰੀ ਦੁਨੀਆ ਦੀ ਸਥਿਤੀ ਬਾਰੇ ਵਿਚਾਰ–ਵਟਾਂਦਰਾ ਕੀਤਾ ਤੇ ਆਪੋ–ਆਪਣੀ ਜਨਤਾ ਦੀ ਰਾਖੀ ਲਈ ਆਪਣੀਆਂ ਸਬੰਧਿਤ ਸਰਕਾਰਾਂ ਦੁਆਰਾ ਉਠਾਏ ਗਏ ਕਦਮਾਂ ਬਾਰੇ ਜਾਣਕਾਰੀ ਦਾ ਅਦਾਨ–ਪ੍ਰਦਾਨ ਕੀਤਾ। ਉਹ ਇੱਕ–ਦੂਜੇ ਤੋਂ ਸਿੱਖਣ ਲਈ ਅਨੁਭਵ ਤੇ ਬਿਹਤਰੀਨ ਪਿਰਤਾਂ ਦੇ ਨਿਰੰਤਰ ਅਦਾਨ–ਪ੍ਰਦਾਨ ਦੀ ਉਪਯੋਗਤਾ ਲਈ ਸਹਿਮਤ ਹੋਏ।
ਪ੍ਰਧਾਨ ਮੰਤਰੀ ਨੇ ਮਿਸਰ ਦੇ ਰਾਸ਼ਟਰਪਤੀ ਨੂੰ ਭਰੋਸਾ ਦਿਵਾਇਆ ਕਿ ਭਾਰਤ ਇਨ੍ਹਾਂ ਔਖੇ ਸਮਿਆਂ ’ਚ ਫ਼ਾਰਮਾਸਿਊਟੀਕਲ ਸਪਲਾਈਜ਼ ਦੀ ਉਪਲਬਤਾ ਯਕੀਨੀ ਬਣਾਉਣ ਲਈ ਹਰ ਸੰਭਵ ਮਦਦ ਮੁਹੱਈਆ ਕਰਵਾਏਗਾ। ਉਨ੍ਹਾਂ ਮਿਸਰ ’ਚ ਮੌਜੂਦ ਭਾਰਤੀ ਨਾਗਰਿਕਾਂ ਨੂੰ ਪ੍ਰਦਾਨ ਕਰਵਾਈ ਜਾ ਰਹੀ ਮਦਦ ਲਈ ਰਾਸ਼ਟਰਪਤੀ ਅਲ–ਸੀਸੀ ਦਾ ਧੰਨਵਾਦ ਵੀ ਕੀਤਾ।
ਦੋਵੇਂ ਆਗੂ ਸਹਿਮਤ ਹੋਏ ਕਿ ਉਨ੍ਹਾਂ ਦੀਆਂ ਟੀਮਾਂ ਇੱਕ–ਦੂਜੇ ਨਾਲ ਨੇੜਿਓਂ ਤਾਲਮੇਲ ਰੱਖਣ ਤੇ ਅਨੁਭਵ–ਸਾਂਝੇ ਕਰਨਾ ਯਕੀਨੀ ਬਣਾਉਣ ਲਈ ਸੰਪਰਕ ’ਚ ਰਹਿਣਗੀਆਂ।
ਟੈਕਸਟਾਈਲ ਮੰਤਰਾਲਾ
ਕੇਂਦਰੀ ਕੱਪੜਾ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਮਣੀਪੁਰ ਵਿੱਚ ਓਲੰਪਿਕ ਮੈਡਲ ਜੇਤੂ ਮੀਰਾਬਾਈ ਦੇ ਜੱਦੀ ਪਿੰਡ ਵਿੱਚ ਮੈਗਾ ਹੈਂਡਲੂਮ ਕਲਸਟਰ ਸਥਾਪਿਤ ਕਰਨ ਦਾ ਐਲਾਨ ਕੀਤਾ
ਸ਼੍ਰੀ ਪੀਯੂਸ਼ ਗੋਇਲ ਨੇ ਮਣੀਪੁਰ ਦੀ ਹੈਂਡਲੂਮ ਬ੍ਰੈਂਡ ਐਂਬੇਸਡਰ ਮੀਰਾਬਾਈ ਚਾਨੂ ਨੂੰ 30 ਲੱਖ ਰੁਪਏ ਦਾ ਚੈੱਕ ਸੌਂਪਿਆ
ਸ਼੍ਰੀ ਪੀਯੂਸ਼ ਗੋਇਲ ਨੇ ਬਿਸ਼ਣੁਪੁਰ ਜ਼ਿਲ੍ਹੇ ਦੇ ਮੋਈਰੰਗ ਵਿੱਚ ਇੱਕ ਹੈਂਡਲੂਮ ਅਤੇ ਹੈਂਡੀਕ੍ਰਾਫਟ ਪਿੰਡ ਦੀ ਸਥਾਪਨਾ ਦਾ ਵੀ ਐਲਾਨ ਕੀਤਾ
ਕੇਂਦਰੀ ਵਣਜ ਤੇ ਉਦਯੋਗ, ਉਪਭੋਗਤਾ ਕਾਰਜ, ਖੁਰਾਕ ਤੇ ਜਨਤਕ ਵੰਡ ਤੇ ਕੱਪੜਾ ਮੰਤਰੀ ਪੀਯੂਸ਼ ਗੋਇਲ ਨੇ ਸ਼ਨੀਵਾਰ ਨੂੰ ਮਣੀਪੁਰ ਦੇ ਇੰਫਾਲ ਪੂਰਬੀ ਜ਼ਿਲ੍ਹੇ ਵਿੱਚ ਓਲੰਪਿਕ ਸਿਲਵਰ ਮੈਡਲ ਜੇਤੂ ਸੇਖੋਮ ਮੀਰਾਬਾਈ ਚਾਨੂ ਦੇ ਜੱਦੀ ਪਿੰਡ ਵਿੱਚ ਇੱਕ ਮੈਗਾ ਹੈਂਡਲੂਮ ਕਲਸਟਰ ਸਥਾਪਿਤ ਕਰਨਾ ਦਾ ਐਲਾਨ ਕੀਤਾ। ਕੇਂਦਰੀ ਮੰਤਰੀ ਮਣੀਪੁਰ ਦੀ ਆਪਣੀ ਦੋ ਦਿਨਾਂ ਪਹਿਲੀ ਯਾਤਰਾ ‘ਤੇ ਇੰਫਾਲ ਵਿੱਚ ਹਨ, ਉਨ੍ਹਾਂ ਨੇ ਬਿਸ਼ਣੁਪੁਰ ਜ਼ਿਲ੍ਹੇ ਦੇ ਮੋਈਰੰਗ ਵਿੱਚ ਇੱਕ ਹੈਂਡਲੂਮ ਅਤੇ ਹੈਂਡੀਕ੍ਰਾਫਟ ਪਿੰਡ ਦੀ ਸਥਾਪਨਾ ਕਰਨ ਦਾ ਵੀ ਐਲਾਨ ਕੀਤਾ, ਇਹ ਉਹੀ ਸਥਾਨ ਹੈ ਜਿੱਥੇ ਆਈਐੱਨਏ ਨੇ ਪਹਿਲੀ ਬਾਰ ਭਾਰਤੀ ਭੂਮੀ ‘ਤੇ ਤਿਰੰਗਾ ਝੰਡਾ ਫਹਿਰਾਇਆ ਸੀ। ਉਨ੍ਹਾਂ ਨੇ ਕਿਹਾ ਕਿ ਇਹ ਪਹਿਲ ਸੁਤੰਤਰਤਾ ਸੈਨਾਨੀਆਂ, ਖਾਸ ਤੌਰ ‘ਤੇ ਆਈਐੱਨਏ ਦੇ ਸੈਨਿਕਾਂ ਨੂੰ ਉਚਿਤ ਸ਼ਰਧਾਂਜਲੀ ਹੋਵੇਗੀ।
ਕੇਂਦਰੀ ਮੰਤਰੀ ਨੇ ਅੱਜ ਮਣੀਪੁਰ ਸਰਕਾਰ ਦੇ ਵਿਕਾਸ ਕਮਿਸ਼ਨਰ  ਅਤੇ ਕੇਂਦਰੀ ਕੱਪੜਾ ਮੰਤਰਾਲੇ ਦੁਆਰਾ ਇੰਫਾਲ ਦੇ ਸਿਟੀ ਕਨਵੈਂਸ਼ਨ ਸੈਂਟਰ ਵਿੱਚ ਸੰਯੁਕਤ ਤੌਰ ‘ਤੇ ਆਯੋਜਿਤ ਸ਼ਿਲਪ ਦੀ ਵਿਸ਼ੇਗਤ ਪ੍ਰਦਰਸ਼ਨੀ ਦੇ ਉਦਘਾਟਨ ਦੇ ਬਾਅਦ ਆਪਣੇ ਸੰਬੋਧਨ ਦੇ ਦੌਰਾਨ ਇਹ ਐਲਾਨ ਕੀਤਾ। ਇਸ ਪ੍ਰਦਰਸ਼ਨੀ ਦਾ ਆਯੋਜਨ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਉਤਸਵ ਦੇ ਇੱਕ ਹਿੱਸੇ ਦੇ ਰੂਪ ਵਿੱਚ ਕੀਤਾ ਗਿਆ ਸੀ।
ਸ਼੍ਰੀ ਗੋਇਲ ਨੇ ਕਿਹਾ ਕਿ ਉਨ੍ਹਾਂ ਦੇ ਮੰਤਰਾਲੇ ਨੇ ਓਲੰਪਿਕ ਸਿਲਵਰ ਮੈਡਲ ਜੇਤੂ ਸੈਖੋਮ ਮੀਰਾਬਾਈ ਚਾਨੂੰ ਦੇ ਜੱਦੀ ਪਿੰਡ ਨੋਂਗਪੋਕ ਕਾਕਚਿੰਗ ਵਿੱਚ ਮੈਗਾ ਹੈਂਡਲੂਮ ਕਲਸਟਰ ਸਥਾਪਿਤ ਕਰਨ ਦਾ ਫੈਸਲਾ ਕੀਤਾ ਹੈ, ਜੋ ਦੇਸ਼ ਦੇ ਲਈ ਉਨ੍ਹਾਂ ਦੇ ਯੋਗਦਾਨ ਅਤੇ ਨਾਲ ਹੀ ਦੇਸ਼ ਵਿੱਚ ਹੈਂਡਲੂਮ ਅਤੇ ਹੈਂਡੀਕ੍ਰਾਫਟ ਉਤਪਾਦਨ ਵਿੱਚ ਮਣੀਪੁਰ ਦੇ ਯੋਗਦਾਨ ਨੂੰ ਦੇਖਦੇ ਹੋਏ ਉੱਥੇ ਕੰਮ ਕਰਨ ਦੇ ਲਈ ਸਮਰਪਿਤ ਹੈ। ਉਨ੍ਹਾਂ ਨੇ ਕਿਹਾ ਕਿ ਭਾਰਤ ਨੂੰ ਮੀਰਾਬਾਈ ਚਾਨੂੰ ‘ਤੇ ਮਾਣ ਹੈ। ਸ਼੍ਰੀ ਗੋਇਲ ਨੇ ਕਿਹਾ ਕਿ ਮੀਰਾਬਾਈ ਨੇ ਦੇਸ਼ ਦਾ ਨਾਮ ਰੌਸ਼ਨ ਕੀਤਾ ਹੈ ਅਤੇ ਉਹ ਨਾ ਕੇਵਲ ਉੱਤਰ-ਪੂਰਬੀ ਖੇਤਰ ਦੇ ਲਈ ਬਲਕਿ ਭਾਰਤ ਦੇ ਲਈ ਵੀ ਅਨਮੋਲ ਰਤਨ ਹਨ।
ਮੈਗਾ ਹੈਂਡਲੂਮ ਕਲਸਟਰ ਦੀ ਸਥਾਪਨਾ ਦਾ ਐਲਾਨ ਕਰਦੇ ਹੋਏ ਸ਼੍ਰੀ ਗੋਇਲ ਨੇ ਕਿਹਾ ਕਿ ਕੱਪੜਾ ਮੰਤਰਾਲਾ ਨੈਸ਼ਨਲ ਹੈਂਡਲੂਮ ਡਿਵੈਲਪਮੈਂਟ ਪ੍ਰੋਗਰਾਮ  ਦੇ ਤਹਿਤ 30 ਕਰੋੜ ਰੁਪਏ ਦੀ ਅਨੁਮਾਨਤ ਲਾਗਤ ਨਾਲ ਇਹ ਮੈਗਾ ਕਲਸਟਰ ਸਥਾਪਿਤ ਕਰ ਰਿਹਾ ਹੈ। ਉਨ੍ਹਾਂ ਨੇ ਇਸ ਪ੍ਰੋਜੈਕਟ ਦੀ ਨੀਂਹ ਰੱਖਣ ਦੇ ਲਈ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੀ ਇੱਛਾ ਦਾ ਵੀ ਜ਼ਿਕਰ ਕੀਤਾ।
ਕੱਪੜਾ ਉਤਪਾਦਨ ਵਿੱਚ ਦੇਸ਼ ਦੀ ਸਮਰੱਥਾ ਬਾਰੇ ਚਰਚਾ ਕਰਦੇ ਹੋਏ ਕੇਂਦਰੀ ਮੰਤਰੀ ਨੇ ਕਿਹਾ ਕਿ ਮਣੀਪੁਰ ਦੇ ਕੱਪੜਾ ਉਤਪਾਦ ਨਾ ਕੇਵਲ ਦੇਸ਼ ਵਿੱਚ ਬਲਕਿ ਦੁਨੀਆ ਭਰ ਵਿੱਚ ਜਾਣੇ ਜਾਂਦੇ ਹਨ। ਉਨ੍ਹਾਂ ਨੇ ਕਿਹਾ ਕਿ ਇਸ ਵਿਚਾਰ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਕਿ ਇਹ ਖੇਤਰ ਭਾਰਤ ਨੂੰ ਇੱਕ ਮਹਾਸ਼ਕਤੀ ਦੇਸ਼ ਬਣਾਉਣ ਵਿੱਚ ਯੋਗਦਾਨ ਦੇ ਸਕਦਾ ਹੈ, ਉਨ੍ਹਾਂ ਦਾ ਮੰਤਰਾਲਾ ਕੱਪੜਾ ਖੇਤਰ ਦੇ ਵਿਕਾਸ ਦੇ ਲਈ ਕੜੀ ਮਿਹਨਤ ਕਰ ਰਿਹਾ ਹੈ।
ਸ਼੍ਰੀ ਗੋਇਲ ਨੇ ਇਸ ਗੱਲ ‘ਤੇ ਵੀ ਜ਼ੋਰ ਦਿੱਤਾ ਕਿ ਦੇਸ਼ ਨੂੰ ਆਲਮੀ ਸ਼ਕਤੀ ਬਣਾਉਣ ਦੇ ਸੁਪਨੇ ਨੂੰ ਸਕਾਰ ਕਰਨ ਦੇ ਲਈ ਸਾਰੇ ਖੇਤਰਾਂ ਦਾ ਇੱਕ ਸੰਯੁਕਤ ਉੱਦਮ ਜ਼ਰੂਰੀ ਹੈ ਅਤੇ ਦੇਸ਼ ਨੂੰ ਸਾਡੇ ਕਾਮਗਰਾਂ, ਕਿਸਾਨਾਂ ਤੇ ਸਮਾਜ ਦੇ ਹੋਰ ਵਰਗਾਂ ਵਿੱਚ ਇਸ ਟੀਚੇ ਨੂੰ ਹਾਸਲ ਕਰਨ ਦਾ ਭਰੋਸਾ ਹੈ।
ਇਸ ਤੋਂ ਪਹਿਲਾਂ, ਕੇਂਦਰੀ ਮੰਤਰੀ ਨੇ ਮਣੀਪੁਰ ਦੇ ਮੁੱਖ ਮੰਤਰੀ ਐੱਨ ਬੀਰੇਨ ਸਿੰਘ ਅਤੇ ਹੋਰ ਮੰਤਰੀਆਂ ਦੇ ਨਾਲ ਸ਼ਿਲਪ ਖੇਤਰ ਦੀ ਵਿਸ਼ੇਵਾਰ ਪ੍ਰਦਰਸ਼ਨੀ ਦਾ ਉਦਘਾਟਨ ਕੀਤਾ। ਉਨ੍ਹਾਂ ਨੇ ਕੇਂਦਰੀ ਕੱਪੜਾ ਮੰਤਰਾਲੇ ਤੋਂ ਮਣੀਪੁਰ ਦੀ ਹੈਂਡਲੂਮ ਬ੍ਰੈਂਡ ਅੰਬੈਸਡਰ ਮੀਰਾਬਾਈ ਚਾਨੂੰ ਨੂੰ 30 ਲੱਖ ਰੁਪਏ ਦਾ ਚੈੱਕ ਵੀ ਸੌਂਪਿਆ। ਮੀਰਾਬਾਈ ਦੀ ਮਾਂ ਸੈਖੋਮ ਤੋਂਬੀ ਲੀਮਾ ਨੇ ਆਪਣੀ ਬੇਟੀ ਦੀ ਤਰਫ ਤੋਂ ਚੈੱਕ ਨੂੰ ਪ੍ਰਾਪਤ ਕੀਤਾ।
ਸ਼੍ਰੀ ਗੋਇਲ ਨੇ ਰਾਜ ਦੇ ਚੁਣੇ ਬੁਣਕਰਾਂ ਨੂੰ ਟੂਲ ਕਿਟ, ਪਹਿਚਾਣ ਪੱਤਰ, ਮਣੀਪੁਰ ਯਾਰਡ ਕਾਰਡ, ਕਰਘਾ ਪ੍ਰਮਾਣ ਪੱਤਰ ਅਤੇ ਬੁਨਕਰ ਮੁਦ੍ਰਾ ਰਿਣ ਵੀ ਵੰਡੇ।
ਸ਼੍ਰੀ ਗੋਇਲ ਨੇ ਇੰਫਾਲ ਦੇ ਕਲਿਆਣ ਆਸ਼ਰਮ ਵਿੱਚ ਭਗਵਾਨ ਬਿਰਮਾ ਮੁੰਡਾ ਦੀ ਜਯੰਤੀ ਮਣਾਉਣ ਦੇ ਲਈ ਪਹਿਲੇ ਜਨਜਾਤੀ ਗੌਰਵ ਦਿਵਸ ਵਿੱਚ ਵੀ ਹਿੱਸਾ ਲਿਆ।
ਰੱਖਿਆ ਮੰਤਰਾਲਾ
ਆਈ.ਐਨ.ਐਸ. ਐਰਾਵਤ ਇੰਡੋਨੇਸ਼ਿਆ ਲਈ ਕੋਵਿਡ ਰਾਹਤ ਸਮੱਗਰੀ ਦੇ ਨਾਲ ਜਕਾਰਤਾ ਪਹੁੰਚਿਆ
ਭਾਰਤੀ ਨੌਸੇਨਾ ਦਾ ਜਹਾਜ਼ ਐਰਾਵਤ ਮਿਤੀ 24 ਜੁਲਾਈ 2021 ਨੂੰ ਜ਼ਰੂਰੀ ਕੋਵਿਡ - 19 ਰਾਹਤ ਸਮੱਗਰੀ ਲੈ ਕੇ ਇੰਡੋਨੇਸ਼ਿਆ ਦੇ ਜਕਾਰਤਾ ਬੰਦਰਗਾਹ ’ਤੇ ਪਹੁੰਚਿਆ । ਇੰਡੋਨੇਸ਼ਿਆ ਵਿੱਚ ਚੱਲ ਰਹੀ ਮਹਾਮਾਰੀ ਦੇ ਖਿਲਾਫ ਲੜਾਈ ਵਿੱਚ ਸਹਿਯੋਗ ਕਰਨ ਲਈ ਜਹਾਜ਼ 100 ਮੀਟ੍ਰਿਕ ਟਨ ਤਰਲ ਆਕਸੀਜਨ ਅਤੇ 300 ਕਾਂਸੇਂਟਰੇਟਰ ਯੁਕਤ ਪੰਜ ਕਾਰਓਜੇਨਿਕ ਕੰਟੇਨਰ ਇੱਥੇ ਲਿਆਇਆ ਹੈ ।
ਆਈ.ਐਨ.ਐਸ. ਐਰਾਵਤ ਇੱਕ ਲੈਂਡਿੰਗ ਸ਼ਿਪ ਟੈਂਕ  ਪ੍ਰਕਾਰ ਦਾ ਜ਼ਹਾਜ ਹੈ ਜਿਸਦੀ ਮੁੱਖ ਭੂਮਿਕਾ ਦੋਵਾਂ ਮਿਸ਼ਨਾਂ ਲਈ ਹੈ ਅਤੇ ਇਹ ਅਨੇਕ ਟੈਂਕਾਂ, ਦੋਹਰੇ ਵਾਹਨਾਂ ਅਤੇ ਹੋਰ ਸੈਨਾ ਸਮਾਨ ਨੂੰ ਲੈ ਜਾਣ ਵਿੱਚ ਸਮਰੱਥ ਹੈ। ਜ਼ਹਾਜ ਨੂੰ ਮਨੁੱਖੀ ਸਹਾਇਤਾ ਅਤੇ ਆਪਦਾ ਰਾਹਤ  ਰਾਹਤ ਕੰਮਾਂ ਲਈ ਵੀ ਤੈਨਾਤ ਕੀਤਾ ਗਿਆ ਹੈ ਅਤੇ ਇਹ ਜ਼ਹਾਜ ਹਿੰਦ ਮਹਾਸਾਗਰ ਖੇਤਰ ਵਿੱਚ ਵੱਖ-ਵੱਖ ਰਾਹਤ ਕੋਸ਼ਿਸ਼ਾਂ ਦਾ ਹਿੱਸਾ ਰਿਹਾ ਹੈ।
ਭਾਰਤ ਅਤੇ ਇੰਡੋਨੇਸ਼ਿਆ ਦੇ ਵਿੱਚ ਨੇੜਲੇ ਸਭਿਆਚਾਰਕ ਅਤੇ ਵਪਾਰਕ ਸੰਬੰਧ ਹਨ। ਦੋਵੇ ਦੇਸ਼ ਸੁਰੱਖਿਅਤ ਹਿੰਦ-ਪ੍ਰਸ਼ਾਂਤ ਦੀ ਦਿਸ਼ਾ ਵਿੱਚ ਸਮੁੰਦਰੀ ਖੇਤਰ ਵਿੱਚ ਇਕੱਠੇ ਕੰਮ ਕਰ ਰਹੇ ਹਨ। ਦੋਵੇ ਦੇਸ਼ਾਂ ਦੀ ਨੌਸੇਨਾ ਨਿਯਮਤ ਤੌਰ ਤੇ ਦੁਵੱਲੇ ਅਭਿਆਸ ਅਤੇ ਤਾਲਮੇਲ ਗਸ਼ਤ ਦੇ ਰੂਪ ਵਿੱਚ ਸੰਯੁਕਤ ਨੌਸੈਨਿਕ ਅਭਿਆਸ ਕਰਦੀ ਹੈ ।